Obeležena Svetska nedelja novca\nCasa Forte - 10 months ago\nTradicionalno u poslednjoj nedelji marta, ove godine 23. marta, organizovana je regionalna konferencija na temu značaja finansijske pismenosti mladih.\nPartner Global Money Week-a, "Casa Forte" iz Beograda, je treću godinu za redom realizovao aktivnosti koje su zapažene od strane OECD na temu finansijske edukacije omladine.\nSvetska nedelja novca održava se u cilju podizanja svesti mladih o finansijskoj pismenosti, upravljanju novcem i finansijama i razvoju preduzetničkih veština na kreativan i interaktivan način. Svetska nedelja novca obeležena je u više od 165 zemalja sveta uz učešće preko 32 miliona mladih.\nPanelisti su bili: Biljana Lazarević senior konsultant Casa Forte, prof.dr Lidija Barjaktarović Univerzitet Singidunum, Trajanka Milanovska Aleksova finansijska direktorka Pliva Severna Makedonija i članica Kontroling biznis centra, Skoplje, Renato Očko generalni menadžer Kontroling Kognosko Hrvatska i Biljana Rakić članica Veća Opštine Vračar za socijalnu i dečju zaštitu.\nPublika su bili eminentni stručnjaci iz prakse, predstavnici udruženja koji podržavaju inicijative u funkciji povćanja finansijske pismenosti, studenti i predstavnici Privredne komore Srbije i malih i srednjih preduzeća.\nIspred organizatora dogadjaja, „Casa Forte“, učesnike i paneliste je pozdravila Biljana Lazarević. Ona je istakla da su finansijska pismenost i edukacija deo stremljenja „Casa Forte“ da se primeni struktuiran pristup u svakodnevnim životnim okolnostima i u poslu.\nOna je istakla da otpor prema boljem upoznavanju sa finansijama nastaje zbog čestog izjednačavanja finansija i knjigovodstva, ali knjigivodstva kao manuelnog knjiženja, koje su u savremenom dobu zamenila softverska rešenja, ali i dalje nosi pečat manje zanimljivog zanimanja.\nFinansije su krajnje kreativne, logične i daju mogućnost beskrajnih sitacionih analiza u smislu "šta ako? -šta ako kupim cipele ili haljinu, da li da investiramo u opremu ili otvaranje novih tržišta itd. Online poslovna simulacija Coin&Fund odslikava koncept "if-then" i povezuje privrednu praksu sa finansijama na jednostavan način, prevodjenjem svakodnevnih poslovnih aktivnosti u brojeve.\nOna je govorila i o reginalnom povezivanje i iskoristila priliku da najavi konferenciju koja će za temu imati Prodaju i prodajni kontroling, 28. juna 2021. godine.\nProfesorka Barjaktarović je istakla da su Univerzitet Sinigidnum i „Casa Forte“ na adekvatan način Svetsku nedelju novca promovisali u Srbiji, uvažavajući činjenicu da prema istraživanjima Svetske banke postoji prostor za unapređenje finansijske innkluzije kod mladih, starosti od 15-24 godine, naročito primenom digitalnih alata i društvenih mreža. Shodno tome, 2019. godine su obeležili Svetske nedelju novca takmičenjem u edukativno poslovnoj simulaciji Coin&Fund u Beogradu, Novom Sadu i Kragujevcu. Timovi su bili sačinjeni od finansijskih stručnjaka iz prakse, studenata koji su ovladali simulacijom i drugih studenata i srednjoškolaca koji su želeli da učestvuju.\nPanelisti iz regiona govorili su o kontroling konferencijama, već održanoj u organizaciji Kontroling Kognoska i konferenciji koja nam predstoji 20-21.maja ove godine pod nazivom " Controlling in all area" u organizaciji Kontroling biznis centra, Severna Makedonja, o zanimanju "kontrolor" kao zanimanju budućnosti. Trajanka Milanovska Aleksova ističe- ,,Kontroling je upravljanje iz backstage-a“ i ,,Raditi više na mozak, a ne na mišiće”, Renato Očko naglašava- ,,Kontroling je posao budućnosti“.\nZa najveću pohvalu i u duhu ciljeva Global Money Week je izlaganje Biljane Rakić, članice veća Opštine Vračar za socijalnu i dečju zaštitu koja je iznela konkretnu važnost upravljanja ličnim finansijama, ulogom roditelja u obrazovanju dece, razumevanju prihoda i rashoda, odnosno adekvantih primera šta je imovina, a šta obaveza. Ona je predočila da je deci potrebno od samog početka razviti svest o novcu i kako pametno trošiti novac, a sve to kako bi im posle u životu bilo lakše.\nSprečavanje negativnih migracija mladih\nOdržana internacionalna online konferencija „PRODAJA I PRODAJNI KONTROLING”\nIndija po obimu deviznih rezervi na četvrtom mestu u svetu\nKako pripremiti kompaniju za prodaju?


Prikazuje članke prema oznakama: banke\npetak, 25 Juli 2014 20:52\nPremijer Vlade Zeničko-dobojskog kantona u ostavci Munib Husejnagić (SDP) i ministrica finansija Sabina Heljić (NSRzB), prilikom donošenja odluke o dodatnom kreditnom zaduženju za 40 miliona KM, zastupnicima Skupštine ZDK isticali su da ZDK nije puno zadužen, ali istog mišljenja nisu i banke. Naime, na raspisani javni poziv za tri LOT-a kredita od 16,1 milion KM, za koji su saglasnost dobili pri usvajanju ovogodišnjeg budžeta, stigla im je samo jedna ponuda. Zbog žalbenog roka, nije moguće saznati i koja se banka javila.\nnedjelja, 18 Avgust 2013 04:28\nU Federaciji BiH /FBiH/ je tokom prošle godine i u prva tri mjeseca ove godine zatvorena 31 bankarska poslovnica, pokazuju najnoviji podaci Agencije za bankarstvo FBiH.\nutorak, 13 Avgust 2013 00:51\nBanke u Evropi zatvorile su 5.500 poslovnica samo u 2012. godini, čime je broj zatvorenih poslovnica od početka krize dosegao brojku od 20.000. Kako bi smanjile troškove, banke smanjuju fizičku dostupnost te se okreću poslovanju na internetu.


Sadržajno i tematski sveobuhvatno djelo "Vodič kroz javne biblioteke u BiH" pripremili su Zijada Đurđević-Alidžanović, Ismet Ovčina i Adisa Žero\nNacionalna i univerzitetska biblioteka Bosne i Hercegovine, u okviru bogate izdavačke djelatnosti, objavila je publikaciju “Vodič kroz javne biblioteke u Bosni i Hercegovini”.\nKroz navedeni Vodič, javnosti je predočena trenutka slika o jednom od najznačajnijih segmenata bosanskohercegovačke kulture, obrazovanja i nauke, te su ujedno i pojedinačno predstavljene bibliotečke ustanove iz cijele BiH. Vodičem se nastojalo promovisati i afirmisati biblioteke i bibliotekarstvo koje je jedna od vrlo važnih profesija u službi društva i njegovog razvoja, saopćeno je iz Nacionalne i univerzitetske biblioteke BiH.\nVodič donosi vrlo precizne podatke o javnim bibliotekama u BiH, načinima organizacije tih biblioteka, prostoru, opremi, kadru, fondovima, uslugama i informacionim sistemima, edukacijama bibliotekara i korisnika, te strukturi i broju korisnika.\nSadržajno i tematski sveobuhvatno djelo “Vodič kroz javne biblioteke u BiH” pripremili su Zijada Đurđević-Alidžanović, Ismet Ovčina i Adisa Žero.\nNamijenjen je širokom okruženju – korisnicima bibliotečkih fondova, bibliotekarima i bibliotečkim djelatnicima, izdavačkim i knjižarskim preduzećima i djelatnicima, piscima, naučnim i istraživačkim radnicima, naučnim institucijama, ustanovama kulture i obrazovanja, medijskim kućama, ali i nadležnim organima vlasti na svim nivoim organizovanja koji su odgovorni za osiguravanje uvjeta za normalno funkcionisanje ovih ustanova, kao i široj javnosti koja se bavi problematikom i razvojem bibliotečke djelatnosti u BiH.\nU izradi te publikacije učestvovao je veliki broj bibliotekara i bibliotečkih djelatnika iz javnih biblioteka BiH, čime se iznova potvrđuje da vrijedni bibliotečki djelatnici širom BiH hvataju korak sa savremenim trendovima, tehnologijama i metodama rada, navedeno je u saopćenju.


Košarkašica Srbije Ana Dabović izjavila je da moraju da odigraju najbolju utakmicu ikad ako žele da budu u mogućnosti da pobede Sjedinjene Američke Države u polufinalu Olimpijskih igara u Tokiju.\nIzabranice Marine Maljković u borbi za 54 polufinale sutra od 6.40 igraju protiv SAD, tima koji je poslednji poraz na OI doživelo još 1992. godine.\nBilo je to polufinale Igara protiv Sovjetskog Saveza i od tada imaju niz od 53 uzastopne pobede na olimpijskim košarkaškim turnirima.\n"Nemam šta mnogo da kažem sem da bi pobeda protiv Amerikanki bilo još jedno čudo koje smo napravile. Nema razloga da se predajemo ili plašimo. Svesne smo da moramo odigrati najbolju utakmicu ikada ako želimo da budemo u mogućnosti da pobedimo. Potrudićemo se da to i uradimo. U svakom slučaju želimo da uživamo što smo u polufinalu i nadam se da ćemo uživati na utakmici. Naš tim to zaslužuje", rekla je Dabović Tanjugu.\nKošarkašice Srbije, aktuelne šampionke Evrope, na Olimpijskim igrama u Riju 2016. godine osvojile su bronzu.\nVideo: Poen Tijane Bošković za polufinale\nPoen Tijane Bošković za polufinale


SDU osudila otkazivanje snimanja filma Mezimica | Autonomija\nSDU osudila otkazivanje snimanja filma Mezimica\n"Primer cenzure, Upravni odbor Filmskog centra Srbije podlegao neopravdanim desničarskim napadima"\nSocijaldemokratska unija (SDU) osudila je danas otkazivanje snimanja filma „Mezimica“, koje je nazvala političkim pritiskom na „slobodu umetničkog stvaralaštva i nezavisnost ustanova kulture“.\nTa stranka je u saopštenju ocenila da je Upravni odbor Filmskog centra Srbije (UO FCS) podlegao neopravdanim „desničarskim napadima na ‘antisrpske’ filmove“.\n„(Ti napadi) su započetim hajkom na film ‘Teret’ Ognjena Glavonića, koje su potom scenaristu ‘Mezimice’, Dimitrija Vojnova, dovele do toga da se na sopstvenom scenariju potpiše pseudonimom, reditelja Nemanju Ćipranića da scenario izmeni, a producenta Svetozara Cvetkovića da praktično odustane od realizacije filma“, navodi se u saopštenju.\nSDU dodaje da je izjava predsednice UO FCS Jelene Trivan kako je film „Mezimica“ stopiran „i zbog sadržaja“ primer cenzure.\nSDU je takođe pozvala članove UO FCS i druge filmske radnike da se ograde od izjave predsednice UO Trivan i podrže filmske autore.\nUpravni odbor Filmskog centra Srbije je danas demantovao navode da je zabranio snimanje filma „Mezimica“, navodeći da je Srbija „demokratska zemlja u kojoj nema cenzure“.\nČlanovi Udruženja porodica kidnapovanih i nestalih Srba sa Kosova zatražili su ranije ostavku direktora Filmskog centra Srbije Bobana Jeftića zbog „finansiranja antisrpskih filmova“.\nIz Filmskog centra su naveli da nije bilo nikakvog pritiska na bilo kog autora kao i da Upravni odbor nema „bilo kakvu nadležnost“ da zabrani snimanje nekog filma.\nDnevni list Večernje novosti je u petak preneo da je novi UO FCS nakon zabrinutosti javnosti zbog finasiranja filma „Teret“ odlučio da razmotri projekte koji su dobili podršku države, „kako novac Srbije ne bi odlazio na projekte koji ruže njen ugled u svetu“.\nSnimanje filma „Mezimica“ reditelja Nemanje Ćipranića, otkazano je sedam dana pre početka, kada je producent Svetozar Cvetković sporazumno raskinuo ugovor s Filmskim centrom Srbije.


Proljećno uređenje grada | Palelive.com\nPočetna Regija Rogatica Proljećno uređenje grada\nROGATICA – U Rogatici je u toku proljećno čišćenje grada, za koje je, prema programu zajedničke komunalne potrošnje, iz budžeta planirano 36.000 KM, rekla je novinarima načelnik Odjeljenja za prostorno uređenje i stambeno-komunalne poslove u opštinskoj upravi Biljana Simić.\nRadnici Komunalnog preduzeća „Komrad“ trenutno rade na orezivanju stabala javora u drvoredu u Ulici srpske sloge.\nOrezivanje se redovno vrši radi bolje preglednosti i bezbjednosti u saobraćaju.\nPrema riječima poslovođe u Javnom komunalnom preduzeću „Komrad“ Rade Janković, do sada je orezano oko 65 stabala.\nZavršetkom ovih poslova, radnici komunalnog nastaviće sa uređenjem ostalih zelenih površina u Rogatici.\nPrethodni članakOtuđena veća količina poljoprivrednog alata\nNaredni članakPredavanje djeci o bezbjednosti u saobraćaju


Bajina Bašta obeležila Dan pobede nad fašizmom - DRINA.INFO - Informativni portal zapadne Srbije i Podrinja\nBajina Bašta obeležila Dan pobede nad fašizmom\nOd Drina info portal\t Ažurirano maj 10, 2019\nDan pobede nad fašizmom se više godina obeležava u školama u Bajinoj Bašti, a po prvi put ove godine obeležen je i izvan školskih ustanova deljenjem Georgijevskih lenti u Turističkom info centru. Dan pobede nad fašizmom je dan kada je nacistička Nemačka potpisala kapitulaciju u Drugom svetskom ratu. 9. maja 1945. godine (po moskovskom vremenu) sovjetski maršal Žukov ratifikovao je ispred Saveznika sporazum o nemačkoj kapitulaciji, koji je dan ranije u ime Trećeg rajha potpisao nemački feldmaršal Vilhelm Kajtel.\n„Danu pobede smo, kao i prethodne godine, posvetili predavanje u OŠ „Sveti Sava“. Ostvarena je korelacija predmeta istorija i ruski jezik, povezana znanja iz različitih disciplina i vannastavnog iskustva učenika. Učenici su pogledali prezentacije na temu Drugog svetskog rata iz aspekta Rusije, a zatim i Srbije, koje su praćene predavanjem profesora istorije, Rodoljuba Arsenijevića. Učenici su bili veoma zainteresovani i postavljali dosta pitanja. Predavanje je imalo veliki značaj imajući u vidu da učenicima sedmog razreda predstoji ekskurzija u Niš, gde će pored ostalog posetiti i logor Crveni krst.“ – kaže za Drina Info Olgica Filipović, profesorka ruskog jezika u OŠ „Sveti Sava“.\nU gimnaziji „Josif Pančić“ održan je ogledni čas posvećen Danu Pobede, 9-om maju. Učenici su na času ruskog jezika kod profesorke Nevene Aleksić prikazali gradivo koje su pripremili za ovu priliku. Času su prisustvovali i direktor Jovan Đurić, pedagog Rada Tadić, profesorka ruskog jezika Olgica Filipović i profesorka engleskog jezika Tamara Panić. Svi važni događaji Otadžbinskog rata i Dana Pobede su prikazani kroz intervju naših Bajinobaštana ruskog porekla, monologe učenika, recitacije i prikaz prezentacije na ove teme. Čas je podstakao prisutne na diskusiju o značaju ovih istorijskih događaja. Na kraju je završen vokalnim izvođenjem pesme „Kaćuša“.\nPo prvi put u Bajinoj Bašti je i izvan škola bilo organizovano obeležavanje Dana pobede nad fašizmom. U Turističkom informativnom centru Bajina Bašta deljene su Georgijevske lente, najprepoznatljiviji simbol pobede nad fašizmom, obeležje hrabrosti, viteštva, vrline i pobede. Uz lentu posetioci su dobijali i flajer sa objašnjenjem simbolike lente i značaja Dana pobede nad fašizmom. Kako kaže Siniša Spasojević ispred TIC Bajina Bašta, ova akcija je sprovedena na predlog preofesorke Olgice Filipović, izazvala je dosta interesovanja od strane Bajinobaštana i postaće tradicionalni deo obeležavanja Dana pobede. TIC Bajina Bašta već godinama prigodnim akcijama obeležava najznačajnije datume iz srpske istorije, a 9. maj će ubuduće biti još jedan datum kome će se posvećivati određene aktivnosti i program u okviru info centra.\nBrojni Bajinobaštani su na ovaj način po prvi put imali priliku da ove lenta nosi na grudima, a posebno su se deca interesovala za ovaj simbol borbe nad fašizmom. Inače nastanak Georgijevske lente dovodi se u vezu sa 26. novembrom 1769. godine. Na taj dan, carica Katarina Velika ustanovila je orden Svetog Velikomučenika Georgija Pobedonosca i odredila boje ordena — crnu i narandžastu.\nBajina BastaDan pobedeDan pobede nad fasizmomBajina BaštaDan pobedeDan pobede nad fašizmomOlgica FilipovićOŠ Sveti Sava\nMica kaže 3 godine pre


Žabe i jegulje\nBalkanska istraživačka mreža saopštila je neobjavljenu analizu Međunarodne krizne grupe u Briselu koja upućuje kritiku Evropskoj policiji u BiH, ocjenjujući da policijska misija Evropske unije u BiH nije sposobna nadgledati reformu policije. U izvještaju se navodi da je, čak i kad bi se političari i institucije BiH složile o jedinstvenoj policijskoj strukturi, sposobnost EUPM-a da nadgleda jednu tako složenu i ozbiljnu implementaciju, pod velikim znakom pitanja.\nU Evropskoj policiji odbacuju negativne komentare koji su izneseni u izvještaju, navodeći kako autor nije u potpunosti upoznat sa mandatom, odnosno njihovim učešćem u reformi policije. Portparol Zinaida Ilaria:\n“Mi smo kao organizacija uvijek bili spremni i danas smo otvoreni za jedan konstruktivan kriticizam i to nikada nije bio problem, međutim, vrlo bi rado željeli da vidimo da se upravo policiji u BiH postavi pitanje: kakav oni smatraju da je bio do sada doprinos policijske misije Evropske unije u BiH?“\nReforma policijskih struktura u BiH, što je ključni uslov za prijem BiH u Partnertsvo za mir, još uvijek nije realizovana. Posljedica je to različitih stavova za pregovaračkim stolom, odnosno predstavnika vlasti iz Republike Srpske i Federacije BiH. I dok se prvi zalažu da policija i dalje djeluje unutar entiteta, drugi podržavaju plan međunarodne zajednice o jedinstvenim policijskim snagama koje će djelovati po principu devet regija.\nPrvi čovjek bh. Vlade, Adnan Terzić:\n„Moramo imati dvostepenu policiju koja će biti na državnom nivou i na nivou lokalnih policijskih oblasti. Zakoni i budžetske kompetencije mogu biti samo na državnom nivou i ne smijemo imati politički uticaj na policiju, što u prijevodu znači da entitetska granica ne smije biti granica koja će onemogućiti da se formira funkcionalna regija.“\nZa trenutno nepomirljive stavove u pregovorima, čelni ljudi vladajućih stranaka u Federaciji BiH, Stranke demokratske akcije i Hrvatske demokratske zajednice, krivicu prebacuju na međunarodnu zajednicu. Predsjednici ovih političkih partija, Sulejman Tihić i Dragan Čović, smatraju kako se reforma policije ne može provesti bez odlučujuće uloge međunarodnih predstavnika. Za Tihića, podjele koje postoje u međunarodnoj zajednici glavne su prepreke refomi policijskih struktura.\n„Da je međunarodna zajednica jedinstvena i odlučna kao kad su u pitanju bile druge reforme, do sada bi imali taj sporazum.“\nIz najjače opozicione partije u Federaciji BiH Socijaldemokratske partije upozoravaju da organizacija policije na nivou entiteta predstavlja jačanje uloge entitetskih MUP-ova, što vodi podjeli i slabljenju države. Član Predsjedništva stranke, Damir Hadžić:\n„Prijedlog kojim je policija organizovana bez entitetskih i kantonalnih MUP-ova, na dva nivoa, regionalnom i državnom, je potpuno prihvatljivo rješenje u kojem nacionalni ključ ne smije biti dominantan. Naravno, on se ne može negirati i ne smije se dozvoliti supremacija ili dominacija bilo kojeg od naroda.“\nIako SDA i HDZ krivicu za dosadašnje neuspješne pregovore prebacuje na međunarodnu zajednicu, u Kancelariji Visokog predstavnika u Bosni i Hercegovini smatraju da je postignut određen napredak, te da se tokom jučerašnjih pregovora o reformi policije razgovaralo o konkretnim pitanjima iz ove oblasti. Iz OHR-a također napominju da su uslovi za članstvo u Evropskoj uniji nepromijenjeni. Portparol OHR-a Ljiljana Radetić kaže da sve dok političari u BiH ne budu spremni da provedu reforme koji će zadovoljiti te uslove, put Bosne i Hercegovine u Evropu će ostati blokiran.\n„Učesnici pregovora imaju pred sobom još mnogo posla ako žele ispoštovati krajnji rok koji je polovina septembra. Kancelarija Visokog predstavnika želi podržati učesnike pregovora da nastave sa razgovorima i ukoliko predstavnici institucija uspiju da se dogovore o prijedlogu, taj prijedlog mora dobito podršku entitetskih parlamenata do polovine septembra. Kada se jednom postigne politički dogovor koji će ispoštovati sva tri kriterija Evropske unije, parlamenti oba entiteta moraju taj sporazum podržati i tek tada će OHR biti u mogućnosti i da preporuči Evropskoj komisiji da je posljednji veliki uslov iz Studije izvodljivosti ispunjen.“\nIz OHR-a kažu da će ova institucija pružiti tehničku pomoć u pregovorima, ukoliko to budu tražile bh. institucije vlasti. O eventaulnim mjerama koje bi mogao preduzeti Visoki predstavnik ukoliko se ne postigne dogovor o reformi policije do 15. septembra, u OHR ne žele spekulisati. Pregovori o reformi policijskih snaga u BiH biće nastavljeni i naredne sedmice. Dosadašnji će ostati upamćeni po mjestima na kojima su održavani, odnosno ekskluzivnim hotelima i motelima smještenim na planinama i moru. Tokom posljednjih, učesnicima su se najviše dopali specijaliteti od jegulja i žaba.


Nokian 185/65 R14 86T WR D4 zimska auto guma | ePonuda.com\nNokian 185/65 R14 86T WR D4 zimska auto guma cene\nEPonuda nije internet prodavnica već Vam omogućava da brzo i lako nađete Nokian 185/65 R14 86T WR D4 zimska auto guma po najjeftinijoj ceni. Naš cilj je da kupci budu što bolje informisani o ponudi Nokian 185/65 R14 86T WR D4 zimska auto guma na tržištu Srbije. Vrlo lako nalazite željeni proizvod za kategoriju Zimske auto gume cene, ne morate da lutate od sajta do sajta za Nokian Zimske auto gume, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Nokian 185/65 R14 86T WR D4 zimska auto guma sa PRODAVCEM. EPonuda ne može da garantuje potpunu tačnost specifikacije i slika za Nokian 185/65 R14 86T WR D4 zimska auto guma. Pre kupovine, podatke za Nokian 185/65 R14 86T WR D4 zimska auto guma proverite na sajtu PROIZVOĐAČA.


Isporuka pomoći Novom Brdu (Foto Kfor)\nNakon prve donacije koja je sprovedena tokom aprila, vojnici Kfora ponovo su uručili hiljade maski i štitova za lice, rukavice, infracrvene beskontaktne termometre, izolacionu odeću i antiseptičke uređaje za čišćenje ruku. Ovu drugu inicijativu je takođe finansirao NATO.\nTimovi za vezu i nadgledanje Kfora, zajedno sa timovima za civilnu i vojnu saradnju, donirali su opremu za ličnu zaštitu institucijama i zajednicama u Peći, Dečanima, Mališevu, Djakovici, Prizrenu, Vučitrnu, Zvečanu, Kamenici, Srbici, Podujevu, Kosovo Polju, Lipljanu, Novom Brdu, Gnijanu, Vitini i Uroševcu.\n"Bolnice, porodični zdravstveni centri, klinike, jedinice Kosovske policije i manjine na celom Kosovu mogli bi imati koristi od nepristrasnog doprinosa Kfora u njihovim svakodnevnim naporima kao odgovor na Kovid 19", saopšteno je iz Kfora.\n„Od početka vanredne situacije u vezi sa Kovid-19, saradnja sa ministarstvima zdravlja i unutrašnjih poslova bila je veoma efikasna. Kfor je posvećen pružanju pomoći medicinskom i policijskom osoblju koje svaki dan radi na liniji fronta protiv Kovid 19 u korist svih građana Kosova“, naveo je komandant Kfora Mikele Risi.\n26.10.2021 Setva pšenice na centralnom Kosovu (194)


Ansoff matrica rasta |\n← Neprofitni marketing\nMarketing u umetnosti →\nKada neka kompanija želi da definiše strategiju budućeg rasta, može da koristi nekoliko modela. Jedan od najprimenjivanijih je Ansovljeva matrica (Ansoff’s matrix), koja je prvi put predstavljena u Harward Business Review 1957. godine, a 1965. godine i u knjizi Corporate Strategy, autora ove knjige i strategije Igora Ansova, ruskog naučnika koji je sa 19 godina emigrirao u Ameriku, gde je završio mašinstvo, matematiku i menadžment i do kraja života se bavio naučnoistraživačkim radom, zahvaljujući kome je postao poznat kao „otac strateškog menadžmenta“. Ansovljeva proizvod/tržište matrica omogućava menadžerima da razumeju budući rast i razvoj kroz postojeći i/ili novi proizvod i postojeće i/ili novo tržište i da definišu najbolju strategiju za ostvarivanje planiranog rasta. Moguće je ostvariti četiri proizvod/tržište kombinacija i na taj način postaviti četiri strategije:\nPenetracija ili prodor na tržištu predstavlja strategiju povećanja prodaje postojećih proizvoda na postojećem tržištu. Cilj je da se sačuva ili uveća udeo na tržištu postojećih proizvoda. Da biste ovo ostvarili, potrebno je da:\n– ponudite proizvod novim kupcima koji do sada nisu kupovali vaš proizvod,\n– „preotmete“ kupce od svoje konkurencije,\n– ubedite vaše postojeće kupce da kupuju češće i više (bonusi i nagrade za lojalne kupce),\n– preuzmete neku od konkurentskih kompanija,\n– uložite dodatni napor na promovisanju i jačanju svog brenda.\nAli ako već imate veliki udeo na tržištu, jedini način da uvećate svoj profit je da smanjite troškove poslovanja.\nRazvoj proizvoda podrazumeva razvoj postojećeg ili novog proizvoda unutar postojećeg tržišta. Ova strategija se primenjuje kada dođe do pada tražnje za postojećim proizvodom. Strategija se realizuje kroz:\n– promenu i redizajn postojećeg proizvoda, poboljšanje postprodajne usluge i slično, a sve u cilju da bi se privukli novi ili nekadašnji kupci,\n– razvoj potpuno novog proizvoda.\nStrategija razvoja proizvoda mora da bude ispraćena sa odgovarajućim marketing miksom sa posebnim naglaskom na promotivni miks i cenovnu strategiju.\nKada kompanija ima znatan udeo na tržišta praćen širokom lepezom proizvoda, najbolja strategija je razvoj tržišta. Razvoj tržišta postojećih proizvoda može da se ostvari:\n– targetiranjem novih tržišnih segmenata ili niša,\n– ponudom proizvoda na novim tržištima (drugim regionima, državama i slično),\n– korišćenjem drugih kanala prodaje,\n– primenom različite cenovne strategije za različite kupce.\nDiversifikacija je strategija koja nosi sa sobom najveći rizik i neizvesnost. Predstaviti i prodati potpuno nov proizvod na novom, nepoznatom tržištu i novim, nepoznatim kupcima zahteva prethodne pripreme i analize, kao i angažman celokupnog menadžmenta s težištem na sektoru za marketing.\nPre nego što menadžeri odluče koju će strategiju primeniti i da li će i kada preći iz jednog u drugi kvadrant, potrebno je da urade istraživanje tržišta i konkurencije s posebnim osvrtom na trenutno stanje na tržištu (da li je rast ili pad tražnje) i da obavezno identifikuju faze kada su u pitanju životni ciklusi proizvoda (sopstvenih i od konkurencije).\nTo je najsigurniji način da pravilno definišete sve uslove i mogućnosti za rast vašeg poslovanja.\nOvaj unos je objavljen pod Konsalting, Marketing, Menadžment, Strategija i označen sa Ansoff matrica rasta, Ansoff matrix. Zabeležite stalnu vezu.


Autentičan estetski pečat kolekcije KENT doprinosi njenom uspešnom uklapanju u različite enterijerske zamisli. Spektar funkcionalne primene ovog sistema elemenata ne zaobilazi trpezariju naprotiv, kompozicija koju čine prostrani model trpezarijskog stola TS OSCAR 160x90, kao i dve poluotvorene vitrine KENT, zaokružuje čitav koncept.\nCentralno mesto doma zahteva maksimalnu posvećenost, strpljenje i širok horizont estetske percepcije pri odabiru nameštaja i kolorita koji će preovladavati u dnevnom boravku. Autentičan estetski pečat kolekcije KENT odgovoriće i na najzahtevnije dizajnerske zamisli - nežna harmonija …\nNežna harmonija boja, teksture i oblika sistema elemenata KENT unosi dodir otmene klasike i rafiniranog ukusa u spavaću sobu. Kompozicija prostranog i u prostoru dominantnog ormara KENT 4K2F2O, sa ogledalima i praktičnom organizacijom unutrašnjosti, bračnog kreveta KENT BK 160, noćnih …\nAutentičan estetski pečat kolekcije KENT odgovoriće i na najzahtevnije dizajnerske zamisli - nežna harmonija boja, teksture i oblika sistema elemenata KENT unosi dodir otmene klasike i rafiniranog ukusa u životni prostor. Kombinacija drvo dekora belog i sivog hrasta pruža dizajnerski …\nKuhinja KENT 200 je komplementarna sa istoimenim sistemom elemenata. Autentičan estetski pečat kolekcije KENT odgovoriće i na najzahtevnije dizajnerske zamisli - nežna harmonija boja, teksture i oblika sistema elemenata KENT unosi dodir otmene klasike i rafiniranog ukusa u životni …\n12860 12.860,00 RSD


Beograd: Tadić i Koštunica razgovarali s američkim kongresmenima\nPredsednik Srbije Boris Tadić izjavio je danas u Beogradu u razgovoru s delegacijom Kongresa SAD, da bi "unilateralno priznavanje nezavisnosti Kosova i Metohije\ndestabilizovalo Balkan i mnoge druge regione”, saopštio je njegov kabinet.\n"Na današnjem sastanku predsednik Tadić je oštro osudio najavu kosovskih lidera da će proglasiti nezavisnost Kosova 28. novembra, rekavši da je ona destabilizujuća, preteća i a predstavlja kršenje svih normi međunarodnog prava", piše u saopštenju.\nTadić je ponovio da je Srbija čvrsto opredeljena da očuva svoj suverenitet i teritorijalni integritet mirnim, diplomatskim i pravnim sredstvima.\n"Predsednik Tadić je apelovao na članove Kongresa da utiču da se rešenje pitanja budućeg statusa Kosova i Metohije pronađe kompromisno, obostrano prihvatljivo rešenje koje neće destabilizovati region, kao i da se do rešenje dođe kroz pregovore Beograda i Prištine bez unapred određenog ishoda", piše u saopštenju.\nTadić je ponovio da je za Srbiju neprihvatljiva nezavisnost pokrajine.\nPredsednik Vlade Srbije Vojislav Koštunica primio je danas delegaciju Kongresa SAD koju je predvodila kongresmen Melisa Bin, saopštio je kabinet premijera Srbije. Koštunica je istakao da Srbija i sve njene institucije imaju jedinstveni stav u vezi s rešavanjem pitanja budućeg uređenja Kosova i Metohije, "a to je da se moraju poštovati međunarodno pravo, Povelja UN i Ustav Srbije i da je Pokrajina sastavni i neotuđivi deo teritorije Srbije", piše u saopštenju. Predsednik Vlade Srbije je rekao da nove, prave pregovore između Beograda i Prištine treba voditi na osnovu postojeće Rezolucije 1244 i pod mandatom UN, a da nova rezolucija treba da bude rezultat kompromisa koji će dve strane postići u novim pregovorima.\nKoštunica je ukazao da je Srbija odlučno odbacila sve nacrte rezolucija jer one suštinski predstavljaju pripremu za nezavisnost Kosova koja bi, kako je upozorio, imala opasne posledice po Balkan i mnoge zemlje sveta koje imaju slične probleme.\nČlanovi delegacije Kongresa SAD interesovali su se na sastanku za rešenje koja predlaže Srbija za buduće uređenje Kosova.


ribe | agroekonomija\n6 novembra, 2013 by agroekonomija\nAKVARIJUM ZAMENJUJE OGRADU/ AQUARIUM REPLACES BARRIER\nNeverovatna ograda i jedinstvena na svetu ograđuje vilu jednog turskog bogataša u Turskoj. Ograda je akvarijum dug 50 metara. U njemu žive raznovrsne ribe, a sistemom cevovoda dugim 400 metara sveža voda se svaki dan doprema iz Egejskog mora.\nFoto: Facebook / Mehmet Ali Gökçeoğlu\nTagged akvarijum, AQUARIUM, ograda, ribe\n23 avgusta, 2013 by agroekonomija\nSLEDLJIVOST RIBE I PLODOVA MORA\nTokom proteklih deset godina nekoliko prehrambenih kriza ozbiljno su uticale na zdravlje stanovništva u mnogim zemljama. Stoga je koncept sledljivosti prehrambenih proizvoda postala stvar od posebnog interesa za kreatore politike i naučnike.\nRibe i plodovi mora čine važan deo moderne prehrambene industrije u svetu. Primenom međunarodnog standarda ISO 12875:2011 o sledljivosti ribe i morskih plodova poboljšati će se sigurnost hrane. Učesnici u celom lancu snabdevanja imaće tačne informacije o poreklu i karakteristikama ribe i morskih plodova.\nPrema standardu ISO 12875:2011 sledljivost se odnosi na podreklo materijala i delova, procese obrade, raspodele i smeštaja proizvoda nakon isporuke. Sledljivost ne podrazumeva samo fizički trag proizvoda u distribucionom lancu, od nastanka do odredišta, nego omogućava informacije o tome šta se dogodilo s ribom i morskim plodovima nakon povlačenja. Ti dodatni aspekti sledljivosti su važni za sigurnost, kvalitet i označavanje hrane.\nSledljivost olakšava povlačenje proizvoda s tržišta ako se pokaže da su nebezbedni, čime se sprečava da dođu do potrošača.\nOdgovornost za sigurno snabdevanje potrošača zdravom i hranljivom hranom se deli između svih aktera uključenih u proizvodnju, preradu, marketing i konzumaciju ribe i plodova mora. ISO 12875:2011 osigurava generičku osnovu za sledljivost i pomoći će garanciji zdravstvene zaštite potrošača i osigurati pravednu praksu u prehrambenoj trgovini ribe i plodova mora.\nPotencijalni korisnici ovog standarda su:\nTagged bezbednost hrane, lanac ishrane, morski plodovi, ribe, sledljivost, snabdevanje


Desetine hiljada Poljaka na ulicama zbog gušenja nezavisne TVN | EurActiv Serbia\n"Kada su nastajali sindikati Solidarnost u brodogradilištu su ljudi počeli da štrajkuju zbog skupoće. Ali u svojim zahtevima na jednom od prvih mesta naveli su da traže da u Poljskoj bude sloboda govora i slobodni mediji", podsetio je bivši poljski premijer, nekadašnji predsednik Evropskog saveta, danas lider opozicije Donald Tusk na pokret otpora Poljaka totalitarnom komunističkom režimu.\n"Zahtevamo veto", skandirali su demonstranti ispred predsedničke palate a televizija TVN javila je da je pod apelom predsedniku Dudi da stavi veto na taj zakon, sa kojim su se solidarisali i drugi nezavisni mediji u Poljskoj, kao uticajni list Gazeta viborča ili internet informativni portal Onet, već ima oko 1,5 milion potpisa.\n"Odgovor je jednostavan, da, i dalje smo demokratska zemlja ali samo zahvaljući vama. U trenutku kada uništavaju lokalne samouprave, prosvetu, pokušavaju da unište slobodne medije. Tu se ne radi samo o jednoj televiziji. Tu se radi o tome da s jedne strane imamo propagandu za milijarde a s druge strane se uništavaju svi slobodni mediji", kazao je demonstrantima Tšaskovski.\n"U igri je to da li ćemo imati slobodne izbore 2023. godine. Da li ćemo moći da kontrolišemo vlast, da ih ocenjujemo i glasamo na racionalni način. U pitanju je ne samo nezavisnost televizije već takođe i demokratija", rekao je Bodnar.\nOdnosi Varšave i Brisela postaju sve zategnutiji


Fudbaleri Mladosti počeli sa pripremama\nZimska pauza je završena i za fudbalere Mladosti. Na sjednici Predsjedništva kluba, razmatrano je finansijsko stanje kluba i donesene su smjernice o daljem radu i ambicijama u poljećnom dijelu Prvenstva RS.\nTrener gatačkog prvoligaša, Željko Popović, sa svojim pomoćnikom Veselinom Slijepčevićem, izvršio je prozivku igrača i upoznao ih sa planom rada za vrijeme priprema. Pripremama su se odazvali uglavnom svi igrači koji su iznijeli teret jesenjeg dijela prvenstva, a ekipi su priključena i tri igrača iz juniorskog pogona. Ekipu je napustio Tigran Goranović, koji će najvjerovatnije potpisati ugovor sa FK „Čukarički“ iz Beograda.\nŠto se tiče pojačanja, zaključak Predsjedništva je da nema potrebe za novim igračima, osim u slučaju da neko od sadašnjih uzme ispisnicu, jer je ekipa Mladosti pokazala i dokazala da ima snage da se bori za mjesto u gornjem dijelu tabele Prve lige RS.\nPrvi dio prvenstva, Mladost je završila na petom mjestu sa osvojenih 20 bodova, nakon nekoliko neplanirano izgubljenih utakmica na domaćem terenu, a cilj u proljećnoj polusezoni je da se zadrži pozicija pri vrhu tabele. Vodeća „Drina“ iz Zvornika bježi osam bodova, i glavni je konkurent za osvajanje prvog mjesta i povratka u Premijer ligu BiH.\nKompletne pripreme će se obaviti u Gacku, gdje su uslovi za rad solidni, s obzirom da za sada nema snijega koji je ranijih godina stvarao velike probleme. U početku će raditi kombinovano na stadionu i u dvorani, a planirano je i da se odigra 5-6 kontrolnih susreta sa ekipama iz okruženja.\nNastavak Prvenstva RS je zakazan za 08. mart 2014. godine, kada fudbaleri Mladosti gostuju u Doboju gdje se sastaju sa domaćom Slogom.\n03.02, 2014\tby Opština Gacko in Arhiva 2014, Novosti


Svečano otvaranje “Somborskog salona 2020” zakazano za 11. avgust - RTV Sreće Sombor\nSvečano otvaranje “Somborskog salona 2020” biće organizovano u utorak, 11. avgusta u 19 časova, u Galeriji Kulturnog centra “Laza Kostić”.\nPo obaveštenju Kulturnog centra zbog trenutne situacije izazvane virusom COVID-19 i po preporuci Zavoda za javno zdravlje Sombor, otvaranje će se održati bez prisustva publike. Odmah nakon otvaranja biće proglašen i dobitnik nagrade “Somborski salon 2020.”\nSvi zainteresovani će biti u prilici da pogledaju izložbu od 19,30 do 22 časa, istog dana, u grupama od 10 ljudi, uz poštovanje svih mera prevencije. Posetioci će moći da daju svoj glas za “Nagradu publike” za sve vreme trajanja izložbe, osim poslednjeg dana trajanja postavke. Rad sa najviše glasova biće nagrađen “Nagradom publike” koja će biti uručena autoru izabranog rada na zatvaranju “Somborskog salona” 28. avgusta.\nNa konkurs za “Somborski salon 2020” prijavljen je 51 autor sa ukupno 95 radova. Selektor “Somborskog salona 2020”, likovni kritičar, Sava Stepanov je u postavku izložbe uvrstio radove 26 somborskih autora. Novina i zanimljivost ovogodišnjeg salona je značajno učešće novih likovnih medija: audio-video radova, objekata i instalacija.


RTS: Stepa u srcu Banata - sklad čoveka i prirode - AGROBIZNIS CENTAR za ruralni razvoj i razvoj poljoprivredne proizvodnje\nU specijalnom rezervatu prirode Deliblatska peščara najveći pašnjak, koji se prostire na 250 hektara, nalazi se na lokalitetu Korn. Tu je i hranilište retkih vrsta ptica grabljivica i osmatračnica za sve posetioce ovog zaštićenog dobra.\nDeliblatsku peščaru izuzetno posebnom čine retke biljke kao što su stepski božur, žuti gorocvet, šerpet i razne vrste orhideja. Ovo je i najveće stanište u Evropi banatskog sokola, orla krstaša i orla kliktaša. „Banatska sahara” kako je još nazivaju predstavlja najvažnije stepsko područje u Srbiji koje je i jedinstven naučni poligon.\n“Zbog svih ovih karakteristika predstavlja poseban prostor koji omogućava da kroz različite aktivnosti i ekološke radionice i događaje, učešća naučne i stručne javnosti predstavlja nešto što treba promovisati i pre svega sačuvati”, kaže Bojan Vojnov, Organizator manifestacije „U smiraj dana”, Dolovo.\nNa lokalitetu Korn svakog dana na bogatoj ispaši nalazi se dvadeset bikova i krava podolske autohtone vrste koje sprečavaju razvoj žbunastog korova, poput gloga i kleka, koji bi uništio raznovrsnu floru i faunu.\n“Ovo nije dovoljno i potrebno je i da se stočari uključe sa autohtonim vrstama ovaca i krava u očuvanje ovog biodiverziteta i to je jedan obostrani interes u korist budućih generacija i očuvanja prirode i razvoja Deliblatske peščare u onom pravom prirodnom delu”, ističe Željko Sušec, direktor ŠG „Banat” – Vojvodina šume, Pančevo.\nDeliblatska peščara se prostire na 35.000 hektara i košava koja ovde često duva oblikovala je i izraženi dinski reljef i zato je ovo mesto gde se diše punim plućima idealno za odmor i rekreaciju.\n“Idealna je prilika da nam priroda pokaže koliko je za čoveka bitna i koliko smo vezani za nju, a sa druge strane povratak prirodi je nešto što je iskonska potreba svakog čoveka, jer možemo zaključiti da je u čovekovoj prirodi da ipak živi u prirodi”, naglašava Vojnov.\nI zato moramo više voditi računa o svim prirodnim lepotama koje nas okružuju, jer čuvajući prirodu na najbolji način čuvamo i svoje zdravlje.


Vučić: Važni jasni odgovori kakvu budućnost Evropa želi u regionu, spreman sam da govorim u Skupštini o spoljnoj politici Srbije\nBeogradski glas (Beta) – Predsednik Srbije Aleksandar Vučić rekao je posle sastanka Strateškog dijaloga o Zapadnom Balkanu u Ženevi da je za zapadnobalkanske zemlje važno da dobiju jasne i precizne odgovore kakvu budućnost želi Evropa u regionu.\n„Dobro je da su potvrdili jasnu i nedvosmislenu podršku evropskom putu svih naših zemalja. Mi ćemo da nastavimo sa reformama zbog naših gradjana i svega onoga što je važno ali i zbog želje da budemo članice EU“, napisao je Vučić na svom Instagram profilu „BudućnostSrbijeAV“ posle sastanka u organizaciji Svetskog ekonomskog foruma.\nOn je rekao da nije krio da će Srbija nastaviti da saradjuje i da radi sa svima i da je na margini sastanka imao dobre razgovore sa članovima Svetskog ekonomskog foruma i EBRD.\nVučić je u izjavi novinarima posle sastanka najavio za ponedeljak novi susret sa predsednikom Francuske Emanuelom Makronom u Parizu, koga će, kako je rekao, takodje upitati ko može u EU.\nVučić je rekao da mora da se donese odluka ko može brzo u članstvo EU, ko ne može, odnosno da li može da se dobije pristup strukturnim fondovima ako se zatvori jedno ili drugo poglavlje ili o pripadnosti jedinstvenom ekonomskom tržištu.\n„Postoji mnogo ideja i odluke moraju biti donete u narednih sedam meseci. Do maja ćemo morati znati. Za nas je izuzetno dobra vest sada već izvesno postavljenje komesara Olivera Varheljija za evropskog komesara za proširenje“, rekao je Vučić.\nOn je rekao da je i na današnjem sastanku mađarski ministar spoljnih poslova Peter Sijarto bio apsolutno na srpskoj strani.\n„Mađarska je na našoj strani i kada to nije lako. Rekao je pred svima da Srbija bolje štiti prava velikog broja pripadnika mađarske manjine, nego bilo koja zemlja EU. Svaka čast na tome i hvala našim prijateljima“, poručio je Vučić.\nPredsednik je rekao da onaj ko ne vidi da su zemlje Zapadnog Balkana potrebne EU koliko i ona njima taj ne razume dobro budućnost evropske politike.\n„Spreman sam da govorim u Skupštini o spoljnoj politici Srbije, da uokvirimo kuda idemo“\nVučić je izjavio danas da je spreman da dođe u Skupštinu kako bi sa poslanicima razgovarao o svim spoljnopolitičkim okolnostima.\n„Spreman sam da idem pred poslanike, da uokvirimo ono što je naša spoljna politika i kuda idemo“, rekao je Vučić u Ženevi za televiziju Pink.\nPrema njegovim rečima, ukoliko bude mogućnosti, on će pred poslanicima govoriti o onome što je Srbija postigla na spoljnopolitičkom planu.\nRekao je i da se ponosi pozicijom Srbije, da uvek svima kaže šta misli, kao i da se ne stidi saradnje sa Rusijom i Kinom.\n„Zašto bih se stideo saradnje sa Kinom i Rusijom. Zbog toga što neko ima nešto protiv? Baš me briga šta ćete da mislite“, poručio je Vučić.\nOznakeAleksandar Vučić članstvo u EU EU Evropska unija Naslovna-centar Naslovna-traka pridruživanje Evropskoj uniji Zapadni Balkan\nSrbija okončala proceduru usvajanja plana za partnerstvo s NATO


Održana trka „Triatlon – 3S“ - Kopaonik ONLINE\nOdržana trka „Triatlon – 3S“\nDanas je na Kopaoniku u organizaciji Skijališta Srbije održana prva prijateljska trka „Triatlon – 3S“. Na trci je učestvovalo blizu 30 takmičara. Prvo mesto osvojio je Veljko Antonijević (3.58), drugo mesto pripalo je Ognjenu Puzoviću, dok se na trećoj poziciji našao Stefan Drakulić. Najboljim učesnicima triatlona dodeljene su vredne nagrade, pa je za prvo mesto dodeljena bicikla, za drugo kaciga, a za treće mesto vaučer za korišćenje letnjih sadržaja Skijališta Srbije.\n“Takmičari su se danas nadmetali u tri dicipline – vožnja bicikle (1200m), trčanje (300m) i spust monutin cart-om (700m), a ukupna dužina trase bila je 2200 metara”, izjavio je vršilac dužnosti direktora Skijališta Srbije Dejan Ćika.\nTagoviKopaonik Skijališta Srbije Triatlon 3S vesti Kopaonik\n“Triatlon – 3S” trka na Kopaoniku 19. avgusta


Dobojski Info - Prikazivanje članaka po tagu Socijalistička partija\nPrikazivanje članaka po tagu Socijalistička partija\nDOBOJ: Članovi NDP-a pristupili SP-u\nGradskom odboru Socijalističke partije /SP/ u Doboju danas je pristupio dio članstva Narodnog demokratskog pokreta /NDP/, koji su ovu partiju napustili nezadovoljni odstupanjem od autentičnog programa i politikom priklanjanja Srpskoj demokratskoj stranci /SDS/.\nDOBOJ: Još nije dostignut nivo preventivne zdravstvene zaštite\nOnkolog Klinike za onkologiju na Univerzitetskom kliničkom centru u Banjaluci Zdenka Gojković rekla je danas u Doboju da zdravstvena zaštita u Srpskoj zbog nedostatka finansijskih sredstava nije dostigla nivo da ima programe prevencije, već postoje strategije prevencije hroničnih nezaraznih bolesti, a u okviru njih malignih.\nRAZGOVOR S POVODOM Marija Ivić - Ja sam apsolutni lokalpatriota\nMarija Ivić kandidatkinja je ispred Socijalističke partije Doboj za odbornicu u gradskoj Skupštini. Marija je privukla pažnju javnosti veoma zanimljivom kampanjom koju vodi na FB stranici, ali i na terenu u razgovoru sa ljudima.\nDOBOJ: Socijalisti formirali interne resorne odbore\nGradski odbor Socijalističke partije /SP/ Doboj formirao je interne resorne odbore koji će u narednom periodu dati svoju viziju razvoja Doboja.\nDOBOJ: Nova energija dobojskih socijalista (VIDEO) (FOTO)\nNaše jedinstvo se zasniva na iskrenosti i zato sve više dobojlija pristupa Socijalističkoj partiji, koju vide kao jedinu uzdanicu za spas grada, poručeno je večeras sa sjednice GO SP Doboj, kojoj je prisustvovao i predsjednik Izvršnog odbora, Glavnog odbora Socijalističke Partije, Slobodan Protić. Prvi čovjek dobojskih socijalista, Srđan Todorović, naveo je da su unutar stranke formirani resorni odbori, koji će zahvaljujući stručnim ljudima, volonterski angažovanim i patriotizmom motivisanim, dati svoju viziju razvoja Doboja. Do kraja avgusta sve će biti objedinjeno u jedan strateški document, koji će Socijaisti ponuditi svima, pa i aktuelnoj vlasti, na uvid kroz sistem javnih rasprava.\nSNSD i SP PITAJU GRADONAČELNIKA: "Kuštro", Radio Doboj, Gradina, Auto-komerc...\nU redakciju Gradskog nezavisnog informativnog portala Dobojski Info stiglo je saopštenje Saveza nezavisnih socijaldemokrata i Socijalističke partije Doboj i mi ga u cijelosti prenosimo:


FBI prisluškivao razgovor ruskog ambasadora\nM. K. 25. januara 2017. 07:39\nPripadnici FBI prisluškivačli su razgoovore pomoćnika za nacionalnu bezbednost predsednika SAD Donalda Trampa Majkla Flina sa ambasadorom Rusije u Vašingtonu Sergejom Kisljakom u decembru 2016. godine, ali nije našlo ništa sumnjivo ili nezakoniti u tim razgovorima, saopštava televizija En-Bi-Si.\nSpecijalne službe SAD redovno prisluškuju telefonske razgovore Kisljaka. Kako navodi američka televizija, FBI je izvelo nekoliko provera, iako nije bilo nikakve zvanične istrage tim povodom.\nMediji su saopštili da FBI proučava kontakte koje su imali Flin i zvanični predstavnici Rusije kako bi se objasnilo da li je bilo u tim slučajevima kršenja zakona. List WSJ je, između ostalog, 22. januara naveo da ove provere izvode FBI, CIA i ANB SAD.\nRanije je pres-sekretar Bele kuće Šon Spajser je izjavio da krajem 2016. godine Majkl Flin proveo sa Sergejem Kisljakom telefonski razgovor tokom kojeg je razgovaran telefonski razgovor između predsednika Rusije Vladimira Putina i Donalda Trampa. Prema podacima Rojtersa, to se desilo 29. decembra — istog dana kada je administracija Obame objavila o uvođenju novih sankcija Rusiji.\nruski ambasadortelefonski razgovorfbi


Vesti online / Vesti / Svet / Godinu dana zatvora za Beti\nSreda 5. 8. 2020.\nGodinu dana zatvora za Beti\nMatrijarh familije od 40 članova u kojoj je otkriven intergeneracijski incest osuđena je na 12 meseci zatvora, od čega obaveznih devet meseci, zbog pokušaja da svoje dvoje dece otme od staratelja.\nŽena koja se vodi pod sudskim pseudonimom Beti Kolt proglašena je krivom za pokušaj odvođenja dece od staratelja, kao i nagovaranje starijeg deteta da pomogne u krivičnom delu, tačnije, kidnapovanju mlađeg deteta.\nI majke žrtve zlostavljanja\nKada je, prošle godine, odlučeno da se pod starateljsku brigu odvoje sva deca dok ne napune 18 godina, na sudu je rečeno da postoje dokazi da su četiri majke same bile žrtve seksualnog zlostavljanja u familiji još od vremena kada im je bilo 12 godina. Svi članovi porodice potiču, kako se navodi, od dede i babe koji su bili - brat i sestra.\nOba dečaka nalaze se pod starateljstvom odlukom nadležnog ministra i ostaće tako sve dok ne navrše 18 godina. Još desetoro dece, pored pomenute dvojice, oduzeto je od familije tokom pretresa imanja na usamljenoj farmi udaljenoj sat i po od Kanbere.\nSudija za prekršaje Mari Rajan rekla je pred sudom u Mos Vejlu da Rajanova nije pokazala kajanje i da se pripremala da decu vrati nazad u "ekstremno opasnu" okolinu gde postoji mogućnost da budu zlostavljana.\nOdrasli članovi familije nalaze se i dalje pod istragom za zlostavljanje dece i međusobne seksualne veze najbližih srodnika. Kada su socijalni radnici 2012. upali na njihovu farmu, našli su decu pothranjenu, sa ozbiljnim oboljenjima zuba, bez osnovnih spoznaja o higijeni, kao što je korišćenje toalet papira ili četkice za zube. Neka nisu bila u stanju da razumno govore, a druga su u razvoju bila znatno iza svoje generacije ili su pokazivala znake intelektualne zaostalosti.\nSVET Otmicu dece sprečila policija\nSVET Sidnej: Manijaci vrebaju u javnim toaletima\nSVET Razgovor u školi razotkrio horor\nSVET Crkveni fond pod lupom ICAC\nČetvrtak 06.11.2014. 09:28\nInces je jedan od privilegiranih EU vrijednosti....


PREDUZETNICIMA I PRIVREDI 3.5 MILIONA BESPOVRATNO IZ BUDŽETA OPŠTINE: Srbobran.net web portal\nPREDUZETNICIMA I PRIVREDI 3.5 MILIONA BESPOVRATNO IZ BUDŽETA OPŠTINE\nFinansijsku podršku dobilo je 11 projekata od ukupno 37 koliko se pojavilo na konkursu koji je raspisala lokalna samouprava. Ugovori su danas potpisani i uručeni privrednicima i preduzetnicima.\nOvo je prvi put da se sredstva iz budžeta na ovaj način dodeljuju i na taj način pruža podrška razvoju preduzetništva i privrede. Ugovore je u ime opštine potpisao predsednik opštine Srbobran, Radivoj Paroški koji je bio i domaćin ovog današnjeg susreta. Potpisivanju ugovora prisustvovao je i član Opštinskog veća Radivoj Debeljački koji je zadužen za rad Kancelarije za lokalno ekonomski razvoj.\n- Nalazimo se pred izradom budžeta za 2018.godinu i nadam se da ćemo u njemu obezbediti još veći iznos za ovu vrstu podrške. Želimo da novcem, koji u budžet na razne načine uplaćuju naši građani, podržimo tri pravca razvoja; to su mala i srednja preduzeća, poljoprivredna gazdinstva i privlačenje domaćih i stranih investitora koji su spremni da ulažu u našu sredinu, rekao je Paroški i između ostalog dodao:\n- Podjednako je važno da je opština Srbobran organizaciono spremna da logistički podrži svakog našeg privrednika u pokušaju da obezbedi podršku iz drugih izvora finansiranja. Naša Kancelarija za lokalni ekonomski razvoj kadrovski je osposobljena da pruži podršku svakom privredniku ili preduzetniku koji zatraži pomoć u pripremi projekata i konkursne dokumentacije.\nSubvencije za samozapošljavanje dobili su Andrea Beda, Maja Kozomora, Dušan Radić i Ifju Kornel, zatim preduzetnici koji imaju do milion dinara prihoda i pet zaposlenih, Pržionica kafe i suncukreta Sanja i Jakovljević Enterijer, kao i preduzetnici koji imaju preko milion dinara prihod i deset zaposlenih radnika, Doo Vulkan commerce, Metal X, SZTR IV - Coop, Doo Carpe Diem i preduzetnička radnja koja paušalno plaća porez, Stefanova.\nJelena Marić, vlasnica "Carpe diem", pozvala je kolege privrednike i preduzetnike koji su dobili sredstva, da pokažu društvenu odgovornost i kao iskusniji deo srbobranske privrede pomognu onima koji se spremaju da krenu da samostalno privređuju.\n- Mi smo spremni da pomognemo svima kojima je potreban savet i tako podržimo mlade koji žele da žive od svog rada. Ne sumnjam da nam je svima podjednako važno da Srbobran što pre dobije veći broj uspešnih preduzetnika, ekonomski ojača i razvija se,kazala je Jelena Marić, a Dragan Knjetin koji se zahvalio opštini u ime preduzetnika koji su dobili subvencije, rekao je da je do sada, postojala prilika da se konkuriše i dobiju sredstva iz republičkih i pokrajinskih fondova, i vrlo pozitivno ocenio ovaj potez opštine.\n- Svaka sredstva su dobro došla za naše poslovanje. Predlažem da se ubuduće kriterijumi sačine na način da više privrednika ima mogućnost da konkuriše i dobije novac. Možda je važnije da se opredeljena sredstva podele na više privrednika i tako snažnije utiče na privredni razvoj i stimuliše se veći broj učesnika na tržištu, rekao je Krnjetin.


Kraj za Mazdu CX-3 u Evropi - BIGportal.ba\n25 Oktobra, 2021 25 Oktobra, 2021 027\nProizvodnja Mazde CX-3 za evropsko tržište okončaće se u decembru.\nU maju se Mazda oprostila od modela CX-3 u Sjedinjenim Državama, a sada stiže vest da će najmanji krosover ove kompanije krenuti istim putem i u Evropi.\nInformaciju je prvi objavio poljski magazin Auto katalog, navodeći kao izvor šefa odeljenja za odnose s javnošću Mazde Poland, koji je potencijalnim kupcima ovog automobila na Starom kontinentu sugerisao da je “bolje da požure, jer će (CX-3) biti ukinut do kraja godine”.\nIsti izvor precizira da će se proizvodnja Mazde CX-3 za Evropu okončati u decembru. Ova vest i nije previše iznenađujuća s obzirom da Mazda već enko vreme u ponudi ima komforniji, a ne značajno skuplji CX-30 u svom portfoliju.\nTo ne znači da se CX-3 potpuno ukida jer u svetu postoje i druga tržišta na kojima Mazda prodaje svoj mali krosover. U stvari, CX-3 je nedavno osvežen na u Japanu gde je dobio specijalno izdanje nazvano Super Edgy.\nNejasno je kakvu budućnost Mazda ima na umu za CX-3 s obzirom na novu strategiju i najavu nekoliko novih SUV modela za američko i evropsko tržište.\nJapanski proizvođač nedavno je saopštio da će “CX” familija značajno narasti u naredne dve godine. Dok će budući CX-50 biti mehanički povezan sa CX-30, modeli CX-60, CX-70, CX-80 i CX-90 će biti bazirani na novoj platformi sa pogonom na zadnje točkove i rednim 6-cilindarskim motorima.\nOve veće SkyActiv-X benzinske i SkyActiv-D dizel jedinice se razvijaju tako da podrže plug-in hibridne opcije.\nInače, Mazda CX-60 i Mazda CX-80 biće predstavljeni na evropskom tržištu, a CX-70 i CX-90, kao i CX-50 iz grupe manjih krosovera, biće ponuđeni kupcima u Sjedinjenim Državama.


Odjeljenja - NBP\nOdjeljenje periodike smješteno je u suterenu Biblioteke i u njemu se čuva i daje na korišćenje veliki broj serijskih publikacija. Biblioteka posjeduje preko 100 hiljada bibliotečkih jedinica periodičnih publikacija, koje su po svojoj tematici i koncepciji veoma različite - Letopis Matice srpske, Delo, Savremenik, Stvaranje, Treći program, Almanah, Pedagogija, Praxis, Ekonomist, Medicinski glasnik. U ovom fondu nalazi se i veliki broj službenih peridičnih publikacija: Službeni list Crne Gore, Službeni list SFRJ i raznolik izbor dnevnih novina i magazina – Pobjeda, Vijesti, Dan, Politika...\nOdjeljenje za odrasle pruža usluge čitaocima koji su stariji od 14 godina. Knjižni fond broji preko 50.000 publikacija i zadovoljava sve korisničke potrebe.\nU fondu se nalaze knjige iz različitih oblasti, a najzastupljenija je domaća i strana književnost, ali i stručna literatura iz prirodnih i društvenih nauka.\nU zavičajnom fondu Biblioteke čuva se literatura koja se svojim sadržajem odnosi na stanovništvo, istoriju, prirodu, ekonomiju, politiku, nauku, kulturu, sport, umjetnost... Podgorice i njene okoline. Ovdje se na jednom mjestu mogu naći djela autora rođenih ili poniklih u ovom kraju, kao i djela koja o njima govore.\nNajveći dio fonda čine knjige iz oblasti književnosti, istorije i etnografije, nauke i umjetnosti.\nU zbirci se nalaze i fototipska i reprint izdanja periodičnih publikacija poput Glasa Crnogorca, Crnogorke, Zdravlja...\nU ovom dijelu čuva se i kolekcija fotografija preko kojih je moguće rekonstriuisati prošlost Podgorice od kraja 19. do prve decenije 21. vijeka.\nDječije odjeljenje Narodne biblioteke „Radosav Ljumović“ smješteno je u prizemnom dijelu zgrade i namijenjeno je najmlađim korisnicima, od predškolskog uzrasta do učenika osnovnih i prva dva razreda srednjih škola. Raspolaže sa fondom od preko 15.000 bibliotečkih jedinica. Pored slikovnica, obavezne školske domaće i strane lektire, te djela lijepe književnosti, ovaj fond nudi priručnu i encikopledijsku literaturu koja je prilagođena najmlađem uzrastu.


Ovaj potez Agencije povučen je još 20. maja 2014. godine kada je odlučeno da se parcele 1590, 1591 i delimično parcela 1589 vrati pomenutoj Srpskoj pravoslavnoj crkvenoj opštini. Međutim, kako kaže advokat Zemljoradničke zadruge Nadalj Srđan Gligorić, u tom postupku je došlo do greške. Naime, nije primećen fiksni zalivni sistem koji se sastoji od kanala, nadzemne mehanizacije i podzemne antene kanala koji vuče vodu iz Velikog bačkog kanala.\n- Pošto to nije primećeno, a upisano je pravo svojine u korist SPC opštine Bačko Gradište, Zemljoradnička zadruga Nadalj o tome obaveštava Ministarstvo poljoprivrede, a oni su potom Državno pravobranilaštvo koje podnosi zahtev za ponavljanje postupka. Njega je Agencija za restituciju usvojila 10. juna 2016. godine i tim zaključkom je ona dozvolila ponavljanje postupka i utvrdila da će se na licu mesta ispitati da li postoji funkcionalni sistem i u skladu sa tim doneti odluku – objašnjava Gligorić.\nProtiv tog zaključka Srpska pravoslavna crkvena opšina Bačko Gradište je Upravnom sudu u Beogradu podnela tužbu, a postupak se vodi pred odeljenjem tog suda u Novom Sadu gde je ročište bilo 15. novembra ove godine i ono je okončano.\n- Mi sada čekamo presudu. U tom postupku se odlučuje da li je zakonit zaključak Agencije za restituciju kojim se određuje ponavljanje. Ako jeste, onda ćemo sigurno ići iz početka, a crkvi u Bačkom Gradištu će biti vraćena neka druga zemlja koje nema zalivni sistem. Ako se kaže da je zaključak nezakonit i da se poništava, onda mi loše stojimo – govori advokat Zemljoradničke zadruge Nadalj.\nPrema njegovim rečima, to je takođe moguće iz razloga što su u vreme vođenja postupka Zemljoradnička zadruga i opština Srbobran znali za njegovo postojanje i trebali su da budu aktivniji.\n- Sporno je i samo vlasništvo nad predmetnim parcelama budući da može da se dogodi da već sledeće godine promene prava svojine, pa da se to zemljište vrati u posed države i da se dodeli neko drugo. Mi smo se pokazali kao dobar partner u smislu da smo plaćali prekotržišne vrednosti poljoprivrednog zemljišta, obrađivali smo ga maksimalno u skladu sa svim agrotehničkim načelima i pravilima i zakupninu od 2.800.000 dinara smo za poslednju godinu platili unapred, pre nego što smo bilo šta zasejali – otkriva Srđan Gligorić.\nOn navodi da je Zemljoradnička zadruga Nadalj ozbiljan poslovni subjekat i želi da zadrži predmetnu zemlju jer se na njoj nalazi zalivni sistem koji neće moći da funkcioniše ako jedan deo koji se nalazi na tim parcelama bude pod tuđom upravom, pa bi tako došlo do poremećaja u njenom poslovanju.\n- Sa druge strane, imali smo situaciju da je 30. novembra ove godine istekao ugovor o zakupu sa crkvom u Bačkom Gradištu. Tri meseca pre toga smo slali dopise i zvali telefonom tražeći odgovor na pitanje kako da i dalje sarađujemo. Oni su ćutali i očigledno čekali istek ugovora, a onda su nam uputili dopis koji smo dobili 1. decembra gde su napisali da traže da se izvrši primopredaja zemlje jer više neće da nam je izdaju u zakup i bez konsultacija sa nama su zakazali primopredaju na licu mesta za 5. decembar u 10 časova – ističe naš sagovornik.\nGligorić dodaje da su je Zemljoradnička zadruga istog dana, 1. decembra sastavila dopis i rekla da će doći 5. decembra na parcele radi primopredaje, ali da se izvinjavaju jer ne mogu da je izvrše iz razloga što se tu nalazi zalivni sistem i kanal.\n- Antena je ukopana 80 do 85 centimetara, postoji i nadzemni deo i izgrađen kanal koji crpi vodu i mi smo hteli da sa njima postignemo dogovor oko tih pitanja, kako to koristiti i na koji način nastaviti dalju saradnju. Oni su to odbili i ne samo da su zakazali sastanak, već su znali da će ga otkazati pošto su 2. decembra poslali traktoriste iz ''Agropolja''DOO Bačko Gradište da preoru zemlju što je nezakonito i urađeno – priča ovaj pravnik.\nKao odgovor na takav čin, Zemljoradnička zadruga je 5.decembra podnela tužbu Osnovnom sudu u Vrbasu, ali ističu ipak da su spremni za svaki dogovor.\n- Od zadruge živi 30 porodica i nama je važno da održimo i dobre odnose sa Srpskom pravoslavnom crkvenom opštinom Bačko Gradište i da nastavimo poslovnu saradnju jer verujemo da smo uvek bili korektni – zaključuje Srđan Gligorić i dodaje da je Zemljoradnička zadruga kod poslovnog partnera, nemačkog ''KSV''- a proglašena za drugog najboljeg proizvođača semenskog kukuruza u svetu.


Tramp kritikovao proteste zbog "Obamakera"\nProtest protiv ukidanja Obamakera na skupu u Juti na kojem je govorio republikanski kongresmen Džejson Čafec\nAmerički predsednik Donald Tramp kritikovao je proteste u nekim saveznim državama protiv plana nove administracije da ukine zakon o reformi sistema zdravstvene zaštite koji predstavlja jedno od glavnih dostignuća bivšeg predsednika Baraka Obame.\nTramp je sinoć na Tviteru poručio “Takozvane gnevne grupe u okruzima, koje zastupaju pojedini republikanski zakonodavci su u brojnim slučajevima organizovali liberalni aktivisti. Tužno”. Bela kuća je danas saopštila da će Tramp u “narednih nekoliko nedelja” predložiti novi plan za zdravstvenu zaštitu, kojim bi zamenio takozvani Obamaker.\nTokom jednonedelje pauze u zasedanju Kongresa, brojni republikanski zakonodavci se se na skupovima u svojim saveznim državama suočili sa protestima birača, zbog dugogodišnjeg napora Republikanske stranke da ukine Zakon o pristupačnoj zdravstvenoj zaštiti.\nU pojedinim slučajevima, što je i sam Tramp naveo, u pitanju su organizovani protesti protiv republikanskih zakonodavaca koji žele da ukinu Obamaker. Međutim, nezadovoljstvo izražavaju i birači pojedinačno, koji strahuju da će izgubiti zdravstveno osiguranje i da neće moći da plate račune za lečenje, ako Kongres ne usvoji sličnu zamenu za postojeći zakon.\nMnogi kažu da žele da Obamaker ostane na snazi, dok ankete pokazuju da je zakon sada popularniji nego prethodnih godina, kada nije postojala ozbiljna pretnja da će da bude ukinut.\nPortparol Bele kuće Šon Spajser priznao je da su pojedini demonstranti “nezadovoljni” zbog mogućeg gubitka zdravstvenog osiguranja, ali i dodao da su ostali deo “izrežiranih protesta” koji prema njegovom mišljenju ne odražavaju stav kongresnih distrikta o Obamakeru.\nZakon je omogućio 20 miliona prethodno neosiguranih građana da kupe polise osiguranja i plate račune za zdravstveno osiguranje, zabranio osiguravajućim kompanijama da odbiju da osiguraju pacijente zbog ranijih zdravstvenih problema i dao opciju mladima da budu osigurani preko svojih roditelja dok ne napune 26 godina.\nKritičari su pak tvrdili da su polise osiguranja, ponuđene u okviru zakona, bile preskupe za mnoge, zbog čega su milioni Amerikanaca i dalje neosigurani.


Potpisan sporazum o saradnji AP Vojvodine i Belorusije - PKS-RPK Novi Sad\nPredsednik Pokrajinske vlade Igor Mirović, na čelu delegacije Pokrajinske vlade koja učestvuje na 14. Gomeljskom ekonomskom forumu u Belorusiji, predstavio je potencijale Vojvodine na skupu koji je okupio više stotina učesnika iz regiona 15 zemalja.\nOn je sa predsednikom Izvršnog komiteta Gomeljske oblasti Vladimirom Dvornikom potpisao Memorandum o saradnji između AP Vojvodine i Gomeljske oblasti.\nGomeljski ekonomski forum ima prestižni značaj, posebno za razvoj ekonomske i trgovinske saradnje i proširenje međuregionalnih odnosa.\nObraćajući se učesnicima foruma na plenarnoj sednici, predsednik Mirović je rekao da je ekonomska razmena između dve tradicionalno prijateljske države Srbije i Belorusije u poslednjih desetak godina u porastu, da sve procene govore da može da bude mnogo veća i, u tom smislu, izuzetno je važno i povezivanje pojedinih regiona dveju zemalja.\nUveren sam da je sporazum o saradnji AP Vojvodine i Gomeljske oblasti značajan korak u tom pravcu i da će biti dobar okvir za konkretnu privrednu, naučno-tehničku i kulturnu saradnju, od koje će svi imati koristi. Pokrajinska vlada će iskoristiti sve alate koji su joj na raspolaganju da dogovoreni okvir saradnje bude ispunjen na najbolji mogući način, rekao je Mirović.\nPredsednik Pokrajinske vlade još je istakao da je Vojvodina otvorena za sve investitore, uključujući i beloruske, bez obzira da li se radi o direktnim ulaganjima, zajedničkim projektima ili drugim vidovima saradnje. Naveo je, takođe, da su vrata za saradnju otvorena u svim oblastima, navodeći agrobiznis i turizma kao sektore u kojima su značajni potencijali, navodi se u saopštenju Pokrajinske vlade.\nDelegacija Pokrajinske vlade u kojoj je i potpredsednik i pokrajinski sekretar za privredu i turizam Ivan Đoković posetila je i izložbu Proleće u Gomelju 2017, koja se održava u okviru Ekonomskog foruma, kao svojevrsna platforma gde se posetioci mogu upoznati sa ekonomskim potencijalom Gomeljskog regiona, pronaći partnere i potvrditi uzajamna interesovanja.\nRečno brodarstvo neiskorišćena šansa Srbije\nRečno brodarstvo u Srbiji moglo bi biti zamajac privrede, ali je ta privredna grana u izumiranju. Naša zemlja je,…\nVlada i FIC za što bolje uslove za investitore\nPotpredsednica Vlade Srbije prof. dr Zorana Mihajlović razgovarala je 9. maja 2017. godine sa predsednicom Saveta stranih investitora (FIC)…\nSrbija i Turska – veliki potencijal za jačanje saradnje\nMinistar rudarstva i energetike Aleksandar Antić je, tokom boravka u Istanbulu radi učešća na Svetskom naftnom kongresu, imao bilateralni…\nČadež u „MAGNI“ – novi kapaciteti i radna mesta\nPredsednik privredne komore Srbije Marko Čadež posetio je 11. oktobra 2017. godine proizvođača opreme u automobilskoj industriji, kompaniju „MAGNA“…\nNajbolji odlaze iz državne uprave, treba ih zadržati\nPrema istraživanju Centra za evropsku politiku (CEP) najkvalitetniji kadrovi učestalo napuštaju državnu upravu poslednjih godina zbog neadekvatnih uslova rada,…\nSpremni smo da proširimo aktivnosti u Srbiji\nPredsednik Evropske investicione banke (EIB) Verner Hojer istakao je da je ova institucija spremna da proširi saradnju u Srbiji.


Radio Subotica, Marko Perković Tompson, logo Foto: Profimedia, Facebook/Radio Subotica 104,4 MHz\n“Vratit će se Ivan s tisuću momaka, pjevat će se pjesme naših kuprešaka”. Ovi stihovi deo su proustaške pesme Marka Perkovića Tompsona koja se, verovali ili ne, juče zaorila sa Radija Subotica, ostavivši slušaoce u neverici.\nU pitanju je pesma “Moj Ivane” koja, kao i većina Tompsonovih pesama, veliča ustaštvo i zločine nad Srbima. U ovoj pesmi glavni motiv je ustaška “Crna legija”, koja se 1942. godine borila protiv partizana na Kupresu, pričinivši pritom brojne zločine nad srpskim civilima.\nOvo nije jedina simbolika u pesmi. Pola veka kasnije u ratu u BiH 1992. godine, hrvatska vojska napada Kupres.\nPripadnici hrvatske vojske upadaju u srpska sela u Kupresu i ubijaju srpske civile koje su zatekli, ili ih odvode u logore. Istovremeno pale srpske kuće, i sve to u uniformama sa slovom “U”, baš kao i ustaše u Drugom svetskom ratu.\n– Na javnom servisu Subotice se pušta pesma bez ikakvih problema. Nemoguće je da će i ovo da prođe bez ikakvih posledica – kaže Ćirjaković koji planira protiv radija da podigne prekršajnu prijavu.


Da li se vidimo? Tema - ljudska prava\n"Da li se vidimo?" (ljudska prava)\nFilm je urađen u saradnji Inicijative za demokratsku tranziciju i Agencije za evropske integracije i saradnju sa udruženjima. Film čine pet desetominutnih priloga koji promovišu primere dobre prakse delovanja organizacija civilnog društva i saradnje sa institucijama grada Beograda.\nU ovom delu filmu govore: Milan Antonijević iz Komiteta pravnika za ljudska prava - YUCOM, Lazar Pavlović iz Gej strejt alijanse, Đurđa Đukić iz Inicijative mladih za ljudska prava i Aleksandra Mitrović iz Društva za unapređenje romskih naselja.\nŽelja autora filma je da se unapredi percepcija građana, predstavnika poslovnog i javnog sektora o važnosti i delokrugu rada udruženja u oblasti kulture, političkog dijaloga, ljudskih prava, socijalnih usluga i urbanog razvoja.


DEZAVUIŠE LI MINISTAR EU I SAD? Grubeši stigla oštra poruka od Nelsona, Sattlera i Kavalec: Bit ćete odgovorni! | Visokoin.com\nDEZAVUIŠE LI MINISTAR EU I SAD? Grubeši stigla oštra poruka od Nelsona, Sattlera i Kavalec: Bit ćete odgovorni!\nMinistar pravde Vijeću ministara ponovo uputio nacrt zakona o sukobu interesa koji je i prije godinu bio problematičan za EU. Nije ispoštovao nijednu preporuku\nNepunu godinu nakon što je iz Ministarstva pravde BiH, kojim rukovodi ministar Josip Grubeša (HDZBiH), pripremljen Nacrt zakona o sukobu interesa BiH koji je bio tako sačinjen da ne zadovoljava ni minimum uvjeta EU, a o čemu je prvi pisao Fokus.ba, ponavlja se ista priča.\nFokus.ba došao je u posjed oštro intoniranog pisma ambasadora SAD, EU i OSCE-a u našoj državi, Erica Nelsona, Johanna Sattlera i Kathleen Kavalec, upućenog 10. novembra ministru Grubešu u kojem navode kako su saznali da je on (kao i prije godinu) Vijeću ministara BiH uputio nacrt zakona koji uopće nije usaglašen sa evropskim i međunarodnim standardima, te tako ne sadrži potrebne mehanizme preveniranja korupcije.\nKako su navela ova tri ambasadora, usvajanje novog Zakona o sukobu interesa jedan je od 14 prioriteta iz Mišljenja EU čije ispunjavanje donosi kandidatski status BiH, a uz to predstavlja i ključnu mjeru za BiH u borbi protiv korupcije.\n– Mi smo bili izričiti kada smo rekli da takvo zakonodavstvo mora biti komplementarno sa evropskim i međunarodnim standardima. Nacrt koje je podnijelo vaše ministarstvo nije u skladu sa ovim standardima – pocrtali su Nelson, Sattler i Kavalec u pismu.\nGrubešu podsjećaju da je 27. aprila tražio mišljenje Venecijanske komisije na nacrt zakona pocrtavajući tako volju da se u nacrt uvrste i preporuke Venecijanske komisije, a koje su mu dostavljene 5. jula.\n– Nažalost nacrt koji je dostavljen Vijeću ministara BiH ne uzima u obzir nijednu od preporuka. EU posebno naglašava da svaki nacrt zakona koji se odnosi na pravnu stečevinu EU zahtijeva konsultacije prije nego što se podnese Vijeću ministara BiH. Pocrtavamo još jednom da će se svako odgađanje dostavljanja nacrta koji se usklađuje sa evropskim i međunarodnim standardima smatrati opstrukcijom evropskih procesa i vaše Ministarstvo će biti odgovorno za takav jedan neuspjeh – naglašeno je u pismu.\nPodsjetimo u mišljenju Venecijanske komisije izrazili su, između ostaog, ozbiljne rezerve odredaba nacrta zakona u pogledu primjenjivosti sankcija i mehanizma sankcionisanja za državne poslanike. Naveli su i da Zakon o sukobu interesa mora jasno predvidjeti dužnost javnih službenika da prijave sukob svom nadređenom i / ili nadzornom tijelu, da definiraju oblik takvih izjava i preciziraju ko i kako nalaže izuzeće, u slučaju sukoba kamata.\nTreba naglasiti da je Ministarstvo pravde ranije odbilo dvije trećine prijedloga koje je Transparency International u BiH putem e-konsultacija dostavio na nacrt Zakona o sukobu interesa o čemu smo također pisali. Odbijeni su svi ključni prijedlozi koji bi doveli do unapređenja ove oblasti što od BiH traži Evropska unija. Iz TI BiH su poručili da “Ministarstvo očigledno ne odustaje od namjere da unazadi postojeći zakon i uspostavi još niže standarde od onih koje sada imamo“.


Kosovo: Granatom na odašiljač kosovske mobilne mreže "Ipko"\nRepetitor kosovske mobilne mreže "Ipko" u naselju Brankovo Brdo, u opštini Zubin Potok na severu Kosova, oštećen je u jutrošnjoj eksploziji.\nRegionalni portparol Kosovske policijske službe (KPS) Besim Hoti izjavio je za RSE da je rano jutros odjeknula jaka eksplozija, a policija je od radnika obezbeđenja saznala da su se prvo začuli rafali, a zatim i detonacija iz pravca repetitora.\n"Veruje se da je kontejner sa električnom instalacijom oštećen u eksploziji. Na licu mesta su istražne jedinice KPS-a i Kfora da bi obezbedili sve informacije u vezi ovog slučaja", kazao je Hoti.\nOvo je peti napad u poslednjih nedelju dana na imovinu ovog kosovskog operatera mobilne telefonije. Prethodna dva su se dogodila u opštini Leposavić dok je serija napada počela miniranjem opreme "Ipka" u opštini Zvečan.\nDirektorka Doma zdravlja u Gračanici Rada Trajković navodi da na području centralnog Kosova još nema signala fiksne i mobilne telefonije srpskih operatera.\nU pismu ministarki za telekomunikacije i informatičko društvo Jasni Matić, Rada Trajković je negirala ministarkinu izjavu da je signal telefonije vraćen u taj deo Kosova i dodala da je Služba za hitnu medicinsku pomoć i dalje potpuno odsečena od pacijenata zbog čega su mnogi od njih i životno ugroženi.


NVO: Srpsko zdravstvo zasluženo poslednje u Evropi\nBEOGRAD - Nevladina organizacija "Doktori protiv korupcije" ocenila je danas da je srpsko zdravstvo u izveštaju EHCI 2013. (Euro Health Consumer Index), blago ocenjeno, i da je zasluženo poslednje u Evropi .\nOni su ministarku zdravlja Slavicu Đukić Dejanović, koja se ne slaže sa ocenom da Srbija ima najlošiji zdravstveni sistem u Evropi, podsetili da je u Srbiji opšta stopa mortaliteta 14,2 promila, što Srbiju svrstava u kategoriju afričkih zemalja.\n"Vreme čekanja žena obolelih od raka dojke na početak radioterapije, posle hirurgije ili hemoterapije je šest meseci i mislimo da se pacijentkinje obolele od raka slažu sa izveštajem EHCI, a ne sa ministarkom", navedeno je u saopštenju.\nNVO "Doktori protiv korupcije" navode da i pored javnog upozorenja ministarki na skupštinskom Odboru za zdravlje u novembru 2012. i dalje se hiljadama pacijenata obolelih od raka, koji mesecima čekaju na radioterapiju, ne izdaju zakonom predviđene potvrde sa kojima bi oni mogli da potraže spas u drugim ustanovama koje imaju kapacitete da ih u prihvatljivom roku leče.\nKomentarišući navode ministarke zdravlja da je Institut za javno zdravlje "Batut", jedini ovlašćen za davanje podataka o srpskom zdravstvu, ova NVO podseća da više od 7.000 privatnih lekara pružaju milione usluga godišnje, a nisu integrisani u zdravstveni sistem pa samim tim "Batut" nema validnih statističkih podataka o broju i vrsti usluga koje pruža ova velika grupa zdravstvenih radnika.\n"Ako se to zna, zašto ministarka postavlja pitanje kredibilnosti izveštaja EHCI 2013 koji se bazira na podacima Svetske zdravstvene organizacije, Svetske banke, OECD", navodi se u saopštenju.\nOni su podsetili ministarku zdravlja da je ovo druga godina za redom da je srpsko zdravstvo na poslednjem mestu u Evropi i da je u 2012. godini Srbija kasnila pet bodova za pretposlednjim, dok danas kasni 27 bodova.\n"Stoga konstatujemo da smo u izveštaju EHCI 2013, iako zasluženo poslednji u Evropi, čak i blago ocenjeni", navodi se u saopštenju NVO ""Doktori protiv korupcije"".


Vlada će se održati barem do jeseni\nNa poslednjoj sednici Glavnog odbora, stranka G17 Plus odlučila je da ostane u vladi Srbije, iako su pregovori sa Evropskom unijom prekinuti zbog toga što Haškom tribunalu nije izručen optuženi Ratko Mladić. Na predlog potpredsednika G17 Plus, Mlađana Dinkića, 235 članova Glavnog odbora odlučilo je da svi ministri podnesu ostavke ako se do 30. septembra ne steknu uslovi za nastavak pregovora sa Evropskom unijom, a Miroljub Labus, koji je na mesto potpredsedika vlade podneo ostavku, nezadovoljan politikom premijera Vojislava Koštunice, povukao se sa čela stranke. To je epilog sukoba u G17 Plus poslanika predvođenih Labusom s Dinkićevim delom partije. Politički analitičar, Đorđe Vukadinović, kaže da je ovakav rasplet pokazao jasnu pobedu Mlađana Dinkića, ali napominje:\n"Ta ubedljiva Dinkićeva pobeda nije sasvim dovoljna da bi obezbedila potpuno miran san vladi Srbije i miran letnji raspust, iako mislim da će se vladajuća većina očuvati do letnje pauze rada Parlamenta. Tek na jesen se mogu očekivati neke nove turbulencije i problemi za vladajuću koaliciju."\nAli ostaje problem rešavanja pitanja mandata G17 Plus u Republičkom Parlamentu jer Dinkića tek očekuje bitka sa četiri poslanika koji podržavaju Miroljuba Labusa i od kojih bi mogla da zavisi sudbina vlade. Jedan od njih je Goran Paunović, koji je Dinkića optužio da je partiju oteo Labusu i dao je na korištenje Koštunici i rekao da je ta stranka postala gramziva i lakoma na vlast, kao što je to nekada bila jugoslovenska levica. Nakon dana "D" u stranci, Paunović je poručio da je spreman da podrži vladu do završetka pregovora o Kosovu, ali da nema nameru da vrati mandat:\n"Nemam nikakvu moralnu obavezu prema takvim ljudima da im bilo šta vraćam. Znam da će oni koristiti sva sredstva da naprave izmene u poslaničkom klubu i da naprave izmene sa poslanicima, ali za to će im trebati pomoć Radikala. Bez Radikala oni to ne mogu da učine."\nKada je reč o mandatima, Miroljub Labus je odmah nakon odlučujuće sednice poručio:\n"Ja sam još uvek nosilac izborne liste i zbog toga sam ostao u G17. Garantujem svim poslanicima sva ona prava koja imaju dok se pridržavaju ugovora koji su potpisali sa mnom."\nĐorđe Vukadinović kaže da pitanje mandata rukovodstva G17 formalno može rešiti primenom blanko ostavki, ali podseća da je ta institucija već dosta kompromitovana:\n"Neće biti lako rukovodstvu G17 da to postigne sa nepopularnom merom blanko ostavki, ali isto tako mislim da većina poslanika koji se kolebaju u poslaničkom klubu G17 Plus će ipak, bar izvesno vreme, ostati lojalna stranci ili makar vladajućoj većini."\nVukadinović kaže da bi se teoretski vlada mogla održati i bez nekoliko mandata G17 i zaključuje:\n"Onda bi zaista spali na jedan ili na dva glasa. To će biti sigurno dovoljno da se okonča prolećno zasedanje Parlamenta, a da li će biti dovoljno da otpočne buduće, jesenje, videćemo u međuvremenu."\nKako će sve najverovatnije biti završeno bez velikih potresa za vladu, u vladajućoj Demokratskoj stranci Srbije kažu da se previše ne uzbuđuju zbog dešavanja u G17, a portparol DSS-a, Andreja Mladenović, kratko je poručio da se ta stranka ne meša u unutrašnje stvari koalicionih partnera:\n"Naš koalicioni odnos sa G17 Plus se nije izmenio. U svakom slučaju ne očekujemo da će tu biti bilo kakvih izmena što se tiče koalicionog odnosa, što se tiče funkcionisanja same vlade, Republičkog Parlamenta i nekih drugih institucija."


Prema rečima predsednika drugostepene Gradske izborne komisije Dušana Aritonovića, izborni materijal je spreman i on će tokom dana biti preuzet od strane predsednika biračkih odbora.\n- Pozivam građane Vranja i Vranjske Banje da u nedelju izađu na birališta i iskoriste svoje biračko pravo. Savet mesnih zajednica donosi finansijski plan mesne zajednice i programe razvoja mesne zajednice i predlaže mere za razvoj i unapređenje komunalnih i drugih delatnosti. Imajući ovo u vidu, građani zapravo na neposredan način biraju svoje predstavnike koji odlučuju o razvoju i funkcionisanju mesne samouprave - rekao je Aritonović.\nVranje Savet mesnih zajednica Vranje vesti izbori u Vranju lokalni izbori


Atina strahuje da Turska sprema još jedan migrantski talas preko mora | EurActiv Serbia\nPrema istim izvorima, turske vlasti ohrabruju migrante da idu preko mora do Grčke. To bi moglo da izazove potres kao krajem februara, kada je zvanična Ankara odlučila da pusti hiljade migranata da uđu na teritoriju EU preko grčko-turske kopnene granice.\nViše od 4.000 ljudi više puta su pokušavali da pređu tu granicu ali su ih zaustavile grčke policijske snage.\nIsti izvori veruju da su raniji prelasci do grada Mitilini na Lezbosu i ostrva Hios bili deo nekog plana koji je imao za cilj da "odrvrati pažnju" grčkih vlasti.\nMigranti ponovo instrumentalizovani\nEURACTIV je kontaktirao Međunarodni pokret solidarnosti Most (Josoor International Solidarity Movement) koji je potvrdio transfer migranata do priobalnih oblasti.\n"Autobusima ih dovoze do obale a sa njima su samo vozači autobusa. Vozačima je policija rekla kada su napuštali kampove da ostave ljude na obali da mogu da pređu morem (do Grčke). Dakle, ljudima to savetuju vozači autobusa kojima je policija rekla da ih odvezu do obale", navela je ta austrijska nevladina organizacija u odgovoru briselskom portalu.\nTa organizacija je istakla da turska vlada ponovo koristi migrante kao oruđe.\n"Oni ne žele da pređu, ponovo se koriste i instrumentalizuju kao što se to radi od kraja februara", navela je ta NVO.\nMigracija u uslovima pandemije\nGrčki zvaničnici su ranije izrazili bojazni da turska vlada planira da šalje migrante inficirane korona virusom u Grčku i zatim iz te zemlje u druge države Evrope.\nNVO Most navodi da ti ljudi nisu testirani na COVID-19, samo su proveli 14 dana u karantinu i zatim pušteni.\nZamenik grčkog minstra za imigraciju i azil Jorgos Kumucakos rekao je da će "svi potencijalni migranti (koji stignu u Grčku) biti stavljeni u karantin, bez obzira da ili iza te migraciuje stoji neki plan ili ne".\nKumucakos je takođe zatražio od Evrope da shvati ozbiljno ponovljene pretnje Turske dodajući da to nije blef.\n"Već dugo ukazujemo da ponovljene najave tuskog vođstva o mogućem 'otvaranju' kapija migrantima treba shvatiti ozbiljno. Jasno je da te najave imaju za cilj da povećaju pritisak i ucene Evropu i traju već gotovo godinu dana", rekao je grčki zvaničnik.\nPortparol UNHCR u Grčkoj Boris Češirkov rekao je da je za poslednjih mesec dana preko mora do grčkih ostrva stiglo samo nekoliko desetina tražilaca azila koji su stavljeni u četrnaestodnevni karantin.\n"Zabrinuti smo zbog neodgovarajućih uslova života za neke novodošle, zbog ograničenog pristupa tuševima i toaletima, za ljude koji su u nekim slučajevima danima na plaži na severu Lezbosa bez skloništa", rekao je on.\nČeširkov je rekao i da su potrebna adekvatna mesta za karantin na ostrvu i na kopnenoj granici na Marici i da je agencija UN spremna da pomogne da se takva mesta nađu.\n"Legitimna je obaveza Grčke da upravlja svojim granicama i neregularnom migracijom omogućuvajući pristup azilu koji je osnovno ljudsko pravo. Novoprispeli moraju biti primljeni, pregledani i stavljeniu karantin u humanim uslovima uz poštovanje standarda zaštite izbeglica", zaključio je Češirkov.


TRANSPERENSI INTERNEŠNAL: Indeks percepcije korupcije za 2016. godinu ukazuje na porast korupcije u svetu. Srbija na 72. mestu\nMeđunarodna organizacija za borbu protiv korupcije Transparensi Internešenal objavila je Indeks percepcije korupcije za 2016. godinu ukazujući na pojavu začaranog kruga u kome se jačanje populizma i korupcije uzajamno pothranjuju.\nTransparensi Interešenal upozorio je u svom izveštaju da populistički i autokratski lideri češće uvode više korumpirane sisteme u zemljama koje obećavaju da će reformisati.\nPredsednik Transparensija, Hoze Ugaz naveo je kao primere Mađarsku i Tursku. On je rekao da se njihova ocena na indeksu percepcije korupcije pogoršala poslednjih godina dok se za Argentinu poboljšala otkad je svrgnuta populistička vlada.\nSrbija se na spisku koji se odnosi na 2016. godinu, nalazi na 72. mestu sa indeksom korupcije od 42 što je pogoršanje u odnosu na 40 koliko je imala 2015. godine i kada je bila na 71. mestu.\nPrema godišnjem indeksu koji se zasniva na stručnim mišljenjima o korupciji u javnom sektoru, Danska i Novi Zeland rangirane su kao najmanje korumpirane zemlje, na listi koja ove godine obuhvata 176 zemalja, a slede Finska, Švedska, Švajcarska i Norveška.\nNajkorumpiranija zemlja po percepciji je Somalija, a sledi Južni Sudan, Severna Koreja i Sirija.\nKatar je zabeležio najveći pad ocene, deset poena manje, vezano uglavnom za optužbe za korupciju oko dodele organizacije Svetskog prvenstva u fudbalu 2022. godine.\nZemlje se rangiraju od veoma korumpiranih (0) do veoma "čistih", bez korupcije (100).\nOd zemalja bivše Jugoslavije najviša na listi je Slovenija koja je na 31. mestu sa indeksom korupcije 61, zatim sledi Hrvatska, na 55. mestu sa indeksom 49, Crna Gora je na 64. mestu sa indeksom 42.\nOne su ispred Srbije na spisku, a iza nje su Bosna i Hercegovina koja je na 83. mestu sa indeksom 39, Makedonija na 90. mestu sa indeksom 37 i Kosovo koje se odvojeno rangira, je na 95. mestu sa indeksom korupcije 36.\nU regionu Zapadnog Balkana Bugarska je takođe ispod Srbije, na 75. mestu i 41 poenom a Albanija na 83. mestu i indeksom 39.\nIzvor: Vebsajt Novosti, 25.01.2017.


Posjete ministra Dzindica: Koraci ka rjesenjima u Zraku, optimizam zbog uspona Pretisa | FMERI.gov.ba\nFederalni ministar energije, rudarstva i industrije Nermin Džindić sa saradnicima, danas je boravio u kompanijama Zrak Sarajevo i Pretis Vogošća.\nSa članovima Uprave Zraka na čelu s direktorom Nedžadom Koldžom, te sindikalnim predstavnicima koje predvodi predsjednik Sindikata metalaca FBiH Bajro Melez, sastanku je prisustvovao i načelnik općine Novi Grad Sarajevo Semir Efendić. I ovom prilikom razmatrani su problemi sa kojima se suočava kompanija Zrak, te su dogovoreni naredni koraci ka iznalaženju najboljih rješenja.\nTakođe, danas je okviru posjeta kompanijama namjenske industrije ministar Džindić u vogošćanskom Pretisu oržao sastanak s tamošnjim predstavnicima Uprave i Sindikata. U veoma pozitivnoj atmosferi razgovarano je s direktoricom Almirom Zulić i čelnikom Pretisovog Sindikata Mirzom Pobrićem.\nPredočeni su vrlo optimistični planovi rada za naredni period, a predsjednik Sindikata posebno je zahvalio ministru Džindiću na pomoći i angažiranosti kojom je doprinio osjetnom usponu poslovanja vogošćanskog Pretisa.\n- Ovo su obje naše strateški važne kompanije i učiniti ćemo sve da u Zraku dođemo do najboljih rješenja. Obradovan sam napretkom u Pretisu, a posebno budućim planovima koji ukazuju na izlazak na jedan novi put uspjeha ove kompanije - naglasio je ministar Džindić.\nPosjete ministra Dzindica: Koraci ka rjesenjima u Zraku, optimizam zbog uspona Pretisa


"Ne budi samo Srbin" U Hrvatskoj objavljen spot za kampanju budi e-Srbin (VIDEO) - Leutar.net\n6. septembra 2021. LEUTAR Hrvatska, Vijesti 0\nSrpsko narodno vijeće (SNV) objavilo je, u okviru kampanje „Ne budi samo Srbin… Budi e-Srbin“, spot u kojem je pozvalo Srbe u Hrvatskoj da se bez straha izjasne kao Srbi na popisu stanovništva putem interneta.\nSrpsko narodno vijeće izbacilo je spot za medijsku kampanju „Ne budi samo Srbin, budi e-Srbin“ kojom pozivaju svoje sunarodnjake u Hrvatskoj da se uključe u popis stanovništva na internetu.\nSpot pokazuje muškarca prezimena Srbljanović kako spušta roletne i zamračuje stan, osluškuje komšije, stavlja masku te pali glasnu muziku prije nego otvara stranicu za online popisivanje stanovništva i upisuje da je po narodnosti Srbin.\nNakon što obavi popisivanje, začuje zvono na vratima. Ispred ga dočeka komšija kojeg glumi Rene Bitorajac.\n„Hej, Srbine, ajde molim te stišaj to malo, dijete mi spava“, kaže mu Bitorajac.\n„Ove godine na popisu stanovništva možeš se popisati online i izjasniti se koje si narodnosti, a da niko to ne dozna“, poručuju u spotu, piše Index.\nU Hrvatskoj 13. septembra počinje dugo očekivani popis stanovništva. Na teren kreće osam hiljada popisivača i više od 1100 kontrolora, a novost je i da oni koji odbiju popisivanje mogu biti kažnjeni s dvije do pet hiljada kuna.\nI dok traju užurbane pripreme i edukacija popisivača, Srpsko narodno vijeće pokrenulo je medijsku kampanju „Ne budi samo Srbin, budi e-Srbin“ kojom pozivaju svoje sunarodnjake da se uključe u popis na internetu.\n„Ta inicijativa je važna jer su se u nju uključile sve relevantne srpske organizacije koje su željele pokrenuti jednu afirmativnu kampanju da se građani Hrvatske na predstojećem popisu izjasne onako kako to Ustav i garantira, dakle svoju nacionalnu i vjersku pripadnost“, rekao je potpredsjednik vlade Boris Milošević o kampanji „Budi e-Srbin“.


Još 15 miliona dinara za nerazvijene opštine, raspisan konkurs za udruženja građana - JuGmedia\nKabinet ministra zaduženog za unapređenje nedovoljno razvijenih opština Novice Tončeva raspisao je Javni poziv koji se odnosi na udruženja građana registrovanih na teritoriji nedovoljno razvijenih opština Srbije iz IV kategorije.\nUdruženja mogu da se prijave sa projektima iz oblasti: podrške u zapošljavanju, uključivanja u kulturnu sferu života, povećanje bezbednosti, aktivnog učešća u radu lokalne zajednice, podizanju svesti o zdravom načinu života, zaštiti životne sredine, kao i pomoći osobama sa invaliditetom i drugim marginalnim grupama. Maksimalni iznos projekta koji finansira Kabinet može biti 750 hiljada dinara, a krajnji rok za realizaciju projektnih aktivnosti je 01. decembar 2021. godine.\n„Povod za donošenje Uredbe i Programa finansiranja projekata od javnog interesa koje realizuju udruženja sa teritorije izrazito nedovoljno razvijenih opština u 2021. sadržan je u činjenici da je jedan od osnovnih ciljeva Vlade Republike Srbije sistemska podrška podsticanju regionalnog razvoja na celoj teritoriji Srbije. Izuzetno sam zadovoljan da će nakon jedinica lokalne samouprave i udruženja građana u nedovoljno razvijenim opštinama moći da konkurišu sa projektima koji podrazumevaju poboljšanje opštih uslova života u tim sredinama“, izjavio je ministar Novica Tončev.\nSva zainteresovana udruženja koja ispunjavaju uslove mogu se informisati o detaljima konkursa na internet stranici Kabineta ministra zaduženog za unapređenje razvoja nedovoljno razvijenih opština na teritoriji Republike Srbije www.rnro.gov.rs i Portalu e-uprave www.euprava.gov.rs.


Kraj pregovora o iranskom nuklearnom programu? - 06.07.2015, Sputnik Srbija\nPregovori „Šestorke“, međunarodnih posrednika i Teherana u vezi sa iranskim nuklearnim programom završavaju se u hotelu „Koburg“. U Beč stigao i ministar... 06.07.2015, Sputnik Srbija\npolitika, vesti, svet, beč, iran, barak obama, benjamin netanijahu, sergej lavrov\n19:31 06.07.2015 (Osveženo: 16:19 05.10.2015)\nPregovaračkom „spektaklu“ sa Iranom, uz mnogobrojne pauze među činovima, aplauze i pohvale pojedinim učesnicima i potom odlazaka neuspešnih izvođača, koji traje gotovo deceniju, nazire se kraj.\nUčesnici „Šestorke“ i Iran u Beču pokušavaju da ubede svetsku javnost da su sada pregovori zaista stigli do kraja, obećavajući da novih „činova“ neće biti, bar ne u narednih 10 godina, na koliko je predviđena većina ugovora u vezi sa iranskim nuklearnim programom.\nBarak Obama požuruje pregovarače: ako zakasni sa predavanjem ugovora Kongresu, zakonodavci odlaze na odmor i proces ratifikacije će se otegnuti. Ne sme se zaboraviti ni na većinsko prisustvo republikanaca na Kapitol hilu, koji smatraju da je ugovor između pregovarača i Irana zapravo lični projekat predsednika-demokrate.\nPojedini analitičari smatraju da je Obami hitno potreban bar jedan spoljnopolitički uspeh kako bi ušao u istoriju. Za sada, predsednik SAD nema čime da se pohvali.\nU jeku pregovora u Beču, negodovao je premijer Izraela, Benjamin Netanjahu. Izraleskog šefa vlade brine ukidanje ekonomskih sankcija Islamskoj republici. Netanjahu smatra da se spremaju nepovoljni ugovori i da pregovarači čine prevelike ustupke Iranu. Bez obzira na svakodnevne vrlo oštre napade premijera Izraela, pregovarački proces se nastavlja. Na nekoliko detalja skreće pažnju stalni analitičar radija Sputnjik, Emad Abšenas:\n„Stara iranska izreka glasi: ’sinovi Izraela ne prestaju da se bune‘, pa tako i gospodin Netanjahu nastavlja da koristi svaki trenutak i da se žali ’u prazno‘, zanemarujući objektivne okolnosti. U odnosu na aktive Irana, strah izaziva upravo pitanje ukidanja sankcija. Ako Zapad i Iran uspostave puno poverenje i budu ukinute sankcije, već za dva ili tri meseca Iran očekuje da će aktivi koji su ranije bili blokirani, ponovo biti vraćeni u državni trezor“, tvrdi Abšenas.\nEkspert podvlači da, bez obzira na dosadašnji uspešni tok pregovora, ipak ostaju neka pitanja koja tek čekaju svoje odgovore. On podseća da su države Zapada odlučile da je za podršku miru i bezbednosti u bliskoistočnom regionu neophodna aktivna saradnja sa Rusijom, Kinom i Iranom.\nNapad na Iran bio bi katastrofa za Ameriku\n11 Jun 2015, 10:30\n„Zato bi trebalo imati u vidu da se ministri inostranih poslova nisu sastali u Beču samo zbog rešavanja pitanja nuklearnog programa. Na tom forumu se obrađuju i važne regionalne teme, najpre pitanje zaštite od terorizma, koji se nažalost svakodnevno preliva u druge države, pa i u Evropu. Zato sve strane shvataju da je bez saradnje sa Iranom nemoguće stabilizovati situaciju u regionu i obezbediti mir i sigurnost“, podseća Abšenas.\nPred početak samita BRIKS-a, koji počinje 8. jula u Ufi, na završnu fazu bečkih pregovora došao je i ministar inostranih poslova Rusije, Sergej Lavrov. Ovako nešto ni kao mogućnost nije predviđeno. Šta će se desiti ako, kako kaže jedan od pregovarača, ne budu rešena „osetljiva pitanja“ u predviđenim rokovima. Šefovi diplomatije koji su se okupili u bečkom hotelu Koburg, nemaju odgovor.


Trenutno ste na stranici: Početna MITECO vesti Nova usluga kompanije MITECO\nutorak, 22 mart 2016\nPrevoz otpada drumskim saobraćajem kroz Srbiju\nNova usluga u MITECO-u\nPored usluga sakupljanja, skladištenja i transporta neopasnog i opasnog otpada, kompanija Miteco će od sada svojim klijentima moći da ponudi i uslugu javnog prevoza stvari, tačnije uslugu prevoza tereta i opasnog tereta u drumskom saobraćaju na teritoriji Republike Srbije.\nMinistarstvo građevine, saobraćaja i infrastrukture je utvrdilo da Miteco ispunjava sve zakonske uslove za pružanje ove usluge, kao i da u svom vlasništvu poseduje odgovarajuća teretna vozila, nakon čega je dostavljena dozvola za javni transport stvari na teritoriji Republike Srbije. Relacija, cena prevoza i drugi uslovi prevoza određivaće se ugovorom zaključenim između prevoznika i korisnika prevoza.\n„Naša nova usluga nudi budućim klijentima transport robe i ADR transport robe (transport robe koja spada u opasan otpad opremljenim vozilima i sertifikovanim vozilima) na teritoriji Srbije. Pored vozača sa sertifikatom o stručnoj osposobljenosti za transport opasnog tereta, stručni tim kompanije će za svaki konkretan slučaj razmotriti uslove i obezbediti najpogodniji način transporta", istakao je Nebojša Tomašević, rukovodilac prodaje i marketinga u Mitecu.


Akcija ZOO Planeta “I mi spremamo zimnicu” – ZooPlanet\nU okviru akcije „I mi spremamo zimnicu“ Udruženje ZOO Planet prikuplja donacije za životinje ZOO kutka kako bi uvek imale dovoljno hrane, lekova i druge opreme tokom cele godine.\nNajteži period za naše životinje je tokom zime zbog čega akcija i nosi naziv „I mi spremamo zimnicu“ i traje tokom cele godine.\nNajveći deo donacija prikupljamo tokom prolećnih i letnjih meseci jer je tada posećenost ZOO kutka i najveća.\nNa mesečnom nivou za seno, prostirku, hranu i lekove našim životinjama je potrebno oko 500.000 dinara.\nZbog toga apelujemo na sve ljubitelje životinja da se odazovu akciji kako bi i na jesen i tokom zime naše životinje bile site, zdrave, bezbrižne i srećne.\nZa sve donatore, ZOO Planet je pripremio i poklone, majice sa aplikacijama ugroženih životinja kako bezbrižno spavaju, a koje je osmislila naša prijateljica, doktor bioloških nauka i umetnica, Dimitrija Savić Zdravković.\nPrimera radi, kupovinom jedne majice jedan donator može da obezbedi deset bala sena. Uz svaku majicu donator dobija i poseban sertifikat u znak zahvalnosti za donaciju.\nSvaki posetilac ZOO Kutka može da ostavi prilog u donatorskim kutijama koje su vidljive tokom obilaska naših životinja u Kamenici. Takođe, svi posetioci prilikom posete ZOO Kutka mogu da donesu hranu i lekove za naše životinje.\nGrađani koji žele da pomognu zbrinjavanju životinja u ZOO Planetu to mogu da učine uplatom donacije na žiro račun udruženja.


Britanski sud dozvolio podizanje optužnice protiv Vajnstina\nTanjug 8. juna 2022. 20:55\nLONDON – Britanski tužioci dozvolili su podizanje optužnica protiv bivšeg holivudskog filmskog producenta Harvija Vajnstina na osnovu dve tačke optužnice za nepristojni napad na jednu ženu pre 26 godina.\n„Podizanje tužbe protiv 70-godišnjeg Harvija Vajnstina je dozvoljeno posle razmatranja dokaza koje je u svojoj istrazi prikupila policija u Londonu“, saopštila je Rozmari Ejnsli, šefica odeljenja za specijalne zločine Kraljevskog tužilaštva.\nTužilaštvo je saopštilo da se navodni napad dogodio u avgustu 1996. u Londonu.\nOptužba se odnosi na ženu koja je sada u 50-im godinama, prenosi Glas Amerike.\nVajnstin trenutno služi 23-godišnju kaznu zatvora u Sjedinjenim Državama nakon što je 2020. osuđen za napad na bivšu asistentkinju Mimi Hajli i silovanje Džesike Man, koja je u to vreme počinjala glumačku karijeru.\nApelacioni sud u Njujorku je potvrdio prvobitnu presudu prošle nedelje.\nPresuda se smatra prekretnicom u pokretu #MeToo, kada su žene istupile u javnost da bi optužile desetine moćnih muškaraca za seksualne prestupe. Mnogi smatraju da su optužbe protiv Vajnstina, koje su izašle na videlo 2017, bile varnica koja je dovela do nastanka pokreta, navodi Glas Amerike.\n„Kraljevsko tužilaštvo podseća da je krivični postupak protiv optuženog još u toku i da ima pravo na pošteno suđenje“, rekla je Ejnsli.


Lideri Zapadnog Balkana u Tirani potpisali deklaraciju - Sputnjik Srbija\n04:14 14 Avgust 2020\n18:47 09.05.2019 Preuzmite kraći link\nLideri Zapadnog Balkana, okupljeni na dvodnevnom samitu procesa Brdo–Brioni u Tirani potpisali su danas deklaraciju kojom pozivaju Evropsku uniju da proširenje na zapadni Balkan postane „pitanje geopolitičkog značaja“, prenela je slovenačka agencija STA.\n„EU treba da ima u vidu da je puna integracija Zapadnog Balkana u evropski sistem vrednosti podjednako značajan faktor kao i stabilnost Evrope upošte“, ističe se u deklaraciji.\nTo, međutim, „ne isključuje obavezu zemalja kandidata da primene standarde koje je postavila Evropska unija za zemlje koje traže punopravno članstvo“, navodi se u dokumentu.\nSlovenački predsednik Borut Pahor izjavio je na konferenciji za novinare da proširenje na Zapadni Balkan verovatno neće biti prioritet naredne Evropske komisije.\n„Zato moramo da učinimo region atraktivnijim za ostale članice EU“, rekao je Pahor, dodajući da sve zemlje u regionu treba da budu pozvane da se pridruže Uniji. To bi, prema njegovim rečima, olakšalo rešavanje problema i otvorenih pitanja među zemljama Zapadnog Balkana.\nPahor je na konferenciji za novinare najavio da će naredni samit biti održan u Sloveniji, verovatno sredinom novembra. On i Grabar Kitarović su pozvali generalnog sekretara UN Antonija Gutereša da prisustvuje tom skupu.\nNa samitu u Tirani učestvovali su i specijalni gosti: visoki predstavnik EU za spoljne poslove Federika Mogerini i predsednik Poljske Andžej Duda, koji će biti domaćin samita Berlinskog procesa u julu.\ndeklaracija, Tirana, Srbija